Louise-Joséphine Sarazin de Belmont - Wikipedia\nLouise-Joséphine Sarazin de Belmont (Versailles, 14 a viz C'hwevrer 1790 – Paris, 9 a viz Kerzu 1870) a oa ul livourez hag ur vaendreserez c'hall.\nSell war Gastell-Paol (1837)\nGanedigezh 14 a viz C'hwevrer 1790\nMarv 9 a viz Kerzu 1870\nGant al livour gall Pierre-Henri de Valenciennes (1750-1819), a gelenne da verc'hed yaouank evit lakaat kresk en e c'hopr, e teskas ar vicher betek 1812 ; er bloaz-se e voe anvet ar c'helenner en École des Beaux-Arts, na zegemere ket ar merc'hed.\nBetek 1814 e voe harpet gant an impalaerez Joséphine de Beauharnais. Gwarezedez Marie-Caroline de Bourbon-Sicile, dugez Berry e voe pa zistroas Bro-C'hall d'an unpenniezh.\nE 1812, a-c'houde kimiad he c'helenner, e tiskouezas al livourez he oberennoù er Salon de peinture et de sculpture e Paris.\nDiouzh an taolennoù all a lakaas war ziskouez er bloavezhioù da heul e ouzer e veajas kalz dre Europa : Nàpule, Roma ha Sikilia etre 1824 ha 1826, ar Pireneoù e 1831 – er bloaz-se e c'hounezas ur vedalenn a eil renk er Saloñs. E 1834 e livas e Fontainebleau, hag ur vedalenn a gentañ renk a yeas ganti en hevelep bloaz.\nE 1836 ha 1837 e veajas e Breizh (Naoned, Kastell-Paol hag all).\nPa ne veze ket o veajiñ e kelenne en he labourva e Paris.\nE 1841 en em stalias en Italia, ma vevas betek 1865. Ur vedalenn all a c'hounezas er Saloñs e 1861, evit div daolenn a ziskoueze forum Roma, an eil diouzh ar beure hag eben da serr-noz.\nUl levr sinet ganti a voe embannet e 1859, en enor d'ur vignonez dezhi.\nTri bloaz goude he distro da Bariz e kinnigas hec'h oberennoù diwezhañ er Saloñs e 1868, e-maez ar genstrivadeg, ha tri bloaz goude c'hoazh ez eas d'an Anaon e Pariz.\nFirenze gwelet eus San Miniato\nKambr ar C'henwerzh, Tolosa\nNàpule gwelet eus ar Pusilleco\nMirdi an Aogustined, Tolosa\nParis gwelet eus uhelennoù ar Père Lachaise\nRoma gwelet eus Monte Mario\nLevraoueg kêr, Tolosa\n↑ Jine Sarazin de Beaumont, Hommage à la mémoire de Mme Augustine Dufresne, née à Paris le 10 octobre 1789, ... veuve d'Antoine-Jean Gros, le peintre de Jaffa - Notice sur Mme Augustine Dufresne, Imp. J. Claye, 1859.\n(fr) LANDON Charles Paul, Annales du Musée et de l'école Moderne des Beaux-Arts, 1831\n(fr) LANDON Charles Paul, Annales du Musée et de l'école Moderne des Beaux-Arts, 1834\n(fr) GABET Charles, Dictionnaire des artistes de l'école française, au XIXème siècle, Madame Vergne, 1834\n(fr) MARMOTTAN Paul, L'École française de peinture (1789-1830), H. Laurens, Paris, 1886\n(fr) Inventaire général des richesses d'art de la France, Plon, Paris, 1891\n(fr) Nouvelles archives de l'art français], 1893, p. 326\n(en) ROSENFELD Daniel, European Painting and Sculpture, ca.1770-1937: In the Museum of Art - Rhode Island School of Design, Rhode Island School of Design, 1992 (ISBN 978-0-9115-1755-2)\nAdtapet diwar « https://br.wikipedia.org/w/index.php?title=Louise-Joséphine_Sarazin_de_Belmont&oldid=1803205 »\nDernière modification le 21 Eos 2018, à 21:29\nKemmoù diwezhañ degaset d'ar bajenn-mañ d'an 21 Eos 2018, da 21:29.


Itron-Varia Lourd (kendalc’h) - Wikimammenn\nItron-Varia Lourd (kendalc’h)\nA. Lefournier ha Ian Salaun, 1889 (p. 97-105)\n◄ Burzud all a vadelez Itron-Varia Lourd (kendalc’h) Eur pare burzudus ►\nItron-Varia-Lourd. — Kendalc’h.\nComzomp c’hoaz euz a Itron-Varia-Lourd, euz ar burzudou a ra e leac’h ma voa en em ziskuezet da eur verc’hik paour ha dister hanvet Bernadeta Soubirous. Eno ar Verc’hez e deus gourc’hemennet d’ar plac’hik-se lakat sevel eun ilis pe eur chapel dezhi ; eno e deus laket da zevel eun eienen pe eur feunteun gaer eleac’h ne voa kent berad dour. Cals burzudou so digouezet, cals tud clanv so bet pareet, ken eno var al leac’h, ken oc’h efa dour digaset dezho euz ar feunteun-ze.\nCaout a rer, er c’hæriou bihan, etouez ar vourc’hizien, tud hag a so bet ofiserien pe soudardet, hag a so avoalc’h ho guelet eur vech evit gouzout dioc’htu o deus douget ar zabren pe ar c’hleze. Tud eün ha leal peurliessa, reud avad ha sounn ato var ho izili evel pa vent bepret e penn eur vanden soudardet. Kuiteat o deus an arme, hag o deus cavet ama pe ahont eur gark bennak da ellout implija ho amzer hag ive caout peadra da veva. En ti pa vezont gant ho zud ez int ken dizroug ha bugale, ho mouez avad a so seac’h ha dichek pa reont ho c’hark, pa c’hourc’hemennont eun dra bennak d’ar re so dindanho.\nEun den evelse, eme an hini a scrif kement-ma, e voa tad ar bugel m’az an da gomz anezhan. Clevet em oa e voa bet gant he vugel e Lourd e kichen ar roc’hel ma voa en em ziskuezet ar Verc’hez varnezhi, hag oa bet pareet ar bugel eno. Mont a riz, evit ober eun enclask, evit clevet ar virionez, da gaout an tad he unan, hag em digemeraz dichipot evel ma ra peurvuia ar re a so bet eveldhan e servich ho bro. Ha setu ama petra glevis gantha.\nEun dervez an tad a velaz he vap el liorz o redek hag o lamet, a dreuz hag a hed, evel pa vije collet he benn ganthan. O veza m’az oa ken dinerz ar bugel, he dad a gemeraz aoun oc’h he velet o redek evelse, hag a lavaras dezhan : « Na da ket da fringal evelse ta ! »\nAn tad hag ar vam a ioa nec’het ha glac’haret o veza collet kement a boan ep gallout ober vad ebet d’ho c’hrouadur. Eana a rejont da rei louzeier dezhan, hag hen lesjont etre daouarn Doue. Kementse ne vire ket outho da veza ho daou noz deiz var evez euz ho bugel.\nJul gouscoude a iea ato dinersoc’h dinersa. Daou vloaz a ioa n’en doa debret tam bouet ebet. Ne jome beo nemet gant ar pez a efe, ha ne allet, nemet gant mizou bras, rei dezhan da efa eun dra bennag hag en divije an ners da vaga. Eur scrij oa guelet pe gen treud ha pe gen drouk-livet oa deut da veza. N’oa mui eur berad goad dindan he groc’hen ; kemeret e vije evit eur skeuden coar guenn. Anat oa e tostea ar maro outhan, ha ne alle zoken mont a bell.\nAn tad, en he c’hlac’har, ne allas ket miret neuze da vont adarre da ziskuez he vugel da eur medesin all goueziecoc’h c’hoaz, a gave dezhan, eget ar re a ioa bet diaraok var he dro.\nHema o veza sellet piz oc’h gouzoug ar bugel, o velet pe ger stanket oa, a hejaz he benn, hag o velet an tad o scrija, e lavaras :\n— Ne lavaran ket ne elfe ket ho map parea ; hogen goal glanv eo. Ar medesin-ma a lakeaz he louzaoui d’he c’hiz ; hogen he louzou a strafuille kement ar bugel, ma voue red he lezel. Ar medesin he unan a lavaraz eana.\nNeuze an tad a deuas da sonjal ma vije great d’ar potrik lonca eur vruzunen vouet bennak dre gontragn, e teuje marteze da ellout treizia. Hogen ar vedesinet a ziskuezas dezhan sclear ne allet ket ober eun dra evelse ep mouga ar bugel ; e voa he c’houzoug en eun doare na dremenje biken bruzunen vouet dreizhi nemet dont a raje da zistanca.\nEpad ma edo an tad hag ar vam en nec’hamant-ze, Jul a lavaraz adarre eun dervez d’he vam :\n— Va mam, ne ket ar medesin-ze na medesin all ebet eo a gaso va c’hlenvet kuit. Ar Verc’hez Vari eo ani fareo. Casit ac’hanon da roc’hel Lourd, hag e velot e vezin pareet eno ; me voar avoalc’h.\nAr vam a lavaras kementse d’he fried, hag hema a respontas dioc’htu :\n— N’eus ket da chipotal ; red eo he gas da Lourd, hag ar c’henta’r guella.\nTad ar bugel ma comzomp anezhan n’en doa ket a feiz. Ar burzudou a gleve comz anezho a ioa marvaillou evithan. Ne grede ket e teuje Doue d’en em emel euz ar pez a dremen var an douar. Pa lavare eta evelse dioc’htu cas he vap da Lourd, ne ket m’en divije fizians d’he velet o parea dre vurzud. Esper en doa epken, o cas he vugel da ober eur veach c’hoanteat ganthan, da velet he speret o laouenaat, ha dre al laouenidigez-ze marteze ive d’he velet o vellaat a hent all. Cridi avad e vije pareet he vap dezhan, dioc’htu, en eun taol, ar zonch-ze a voa pell diouthan.\nEdot neuze en derveziou kenta a vis c’huevrer, hag an amzer a ioa criz. Hogen an distera goal amzer a vije avoalc’h evit peurgas ar bugel paour. Red e voue eta gortoz eun nebeut.\nD’an daouzeg a vis c’huevrer an amzer a ioa caer ha clouar. An tad a ieaz en hent gant he vugel. Kemeret a rejont an hent houarn bete kaer Tarb.\nEpad ar veach Jul a ioa laouen bras. Leun oa a feiz ; n’en doa douetans ebet na vije pareet. Bep en amzer e lavare d’he dad :\n— Va zad, pareet e vin ; c’hui velo. Meur a hini all so bet pareet c’hoas ; perak ne ven-me ket ? Ar Verc’hez Vari am fareo.\nNeuze e tiskenjont d’ar c’hao. Jul a ieaz adarre d’an daoulin dirak skeuden ar Verc’hez, hag en em lakeas da bidi, he zaouarnigou gantha pal ha pal ; an tad ne rea nemet sellet.\nNeuze e redas d’ar chapel evit lavaret d’ar beleg ar pez a ioa digouezet. Ker strafuillet e voa, ne vouie nemeur petra rea na petra lavare. Ar beleg a ziredaz da gaout ar bugel, ha pa zigouezaz, edo Jul o tribi an tam diveza euz he drede kuign. Escop Tarb a ioa eno ive en dervez-ze, a velaz ar bugel hag a glevas gant he dad a be clenvet scrijuz oa pareet ; an oll a rea lid ha stad d’ar potrik, en em laouenea hag a veule Doue abalamour dezhan.\nDont a reaz ive neuze sonch d’an ofiser coz euz he bried. Pebez laouenidigez evit ar vam clevet ar c’helou euz ar burzud-ma ! Kerkent e laca cas dezhi dre an telegraf electrik ar ger-ma epken : « pare ! »\nHogen, goude m’en doa casset ar c’helou, e teuas keus dezhan ; an douetans aioa c’hoaz en he galon. « Marteze, emezhan, an dra-ma ne deo nemet eur vellaennig en eur dremen. » Ne alle ket cridi e voa e guirionez pare he vap.\nAr potrik avad a ioa laouen hag eurus. Dalc’h mad e lavare d’he dad : « Guelet a rit, va zad, eo ar Verc’hez epken a elle va farea, me vouie avoalc’h ; m’em oa hen lavaret deoc’h meur a vech. » Dont a reas d’an hostaliri, hag eno e tebras chasun. An tad en doa avoalc’h da ober o sellet outhan o tibri. Goudeze e teuas en dro var droad da gichen ar roc’hel da drugarecat he vadoberourez. Unan euz ar veleien a ioa eno a lavaras dezhan : han ! potrig, anaoudeg e vezi, ha ne ket ta, e kenver ar Verc’hez mam Doue ?\n— Oh ! ar Verc’hez Santel ! emezhan, biken n’he ancounac’hain ! hag e tiskueze gant he zorn skeuden ar Verc’hez hag an Env.\nPa zigoueschont en hostaliri vraz, e Tarb, edo an oll oc’h ho gortoz. An oll a gemere perz en eurusdet ar bugel.\nClenvet ar potrig a ioa padet daou vloaz ha naontek devez.\nNeuze e teujont adarre gant an hent houarn d’ar gær ; mall o devoa da velet mam ar c’hrouadur. Houma, ec’h ellet cridi, a ioa el levenez abaoue me devoa bet ar c’helou, hogen pa errujont, ar bugel a ioa skuis maro hag a ieas da gousket ep dibri tam ; ha setu ar vam ankeniet ha nec’het. Sonjal a rea oa bet tromplet pa voa lavaret dezhi e voa pare he map. Antronoz vintin avad e voue dinec’het pa velas Jul oc’h taol o tibri c’hoek ; muia a ioa da ober oa miret outhan da zibri re.\nAbaoue, ar bugel a so iac’h pesk. Pareet oa, ne ket a nebeudou, mes en eun taol, ha ne ket bet clanv eun dervez ac’houdevez.\nAr vedesinet a ioa bet var he dro o deus discleriet ne voa ket en ho gallout parea ar bugel-ze, hag ep lavaret crenn e voa eur burzud eno, o deuz anzavet oll e voa eno eun dra hag a ioa dreist gallout ar vouiziegez.\nAn tad, evel ma on eus lavaret, n’en doa ket a feiz bete neuze, hogen neuze e voue red mad dezhan cridi ; red mad e voue dezhan distrei oc’h Doue ; ha setu an hent en doa kemeret an tad a drugarez evit digeri he zaoulagad d’ar paour kez den-ze a ioa dall bete neuze evit he ene.\nEvit Jul a so abaoue devot evel eun ael. Er scol ema, hag e tesk evel ma car, rag studia ha poania a ra a zevri. Ha pa c’houlenner digantha ha caret a rai iviziken ar Verc’hez Vari, e respont ter :\n— Oh ia ! a greis va c’halon hag epad va buez !\nAdtapet diwar « https://br.wikisource.org/w/index.php?title=Itron-Varia_Lourd_(kendalc’h)&oldid=161770 »\nKemm diwezhañ d'an 9 Mae 2020 da 10:10\nKemmoù diwezhañ degaset d'ar bajenn-mañ d'an 9 Mae 2020, da 10:10.


Lu - Howling Pixel\nAn arme, pe al lu (liester : luioù, pe luoz gant Meven Mordiern), a zo ur strollad tud armet, pe hollad an dud armet ez-reoliek war dir ur riez pe ur vroad.\nKoulskoude e c'heller gwelout luioù ha n'int ket bodet gant ur riez ofisiel. O vezañ er-maez eus al lezenn etrebroadel e c'hellont pe bezañ trec'h war lu ar riez m'emaint o stourm outañ ha diouzh-se sevel ur riez nevez pe bezañ trec'het pe dizhout un emglev peoc'h. Ul lu a c'hell ivez bezañ nann-milourel pa dalvez ar ger kement hag un bern tud bodet diouzh o intent (Lu ar Salvidigezh, da skouer) pe diouzh o stadoù (lu an dud dilabour). Hogos pep riez en deus ul lu, nemet er re vihanañ (Monaco, San Marino, Liechtenstein...) ha n'eus ket a nerzh milourel e Costa-Rica dre m'eo berzhet gant e vonreizh.\nAozadur hollel al luioù\nE-barzh lu ar riez ha seul vui m'eo niverus e c'hell ober lu eus eus un nebeut korfoù milourel strollet. Al luioù-se a vez roet un niver dezho hag ur pennjeneral en o fenn. Da skouer, pep rann an talbenn brezel a zo dezhañ ul lu evit stourm war an hed termenet evitañ. War an holl dachenn vrezel e c'hell bezañ ul lu tachenn rannet etre rannoù-lu o zo renet o obererezhioù brezel gant an penngarter, sez ar pennjeneral. Hemañ a glask lec'hiañ mat ar rannoù-lu, kas darn anezho da lec'hioù an talbenn m'eo ezhomm evit difenn ur bastell-vro pe bouezañ war an enebour.\nRummoù al luioù\nPeurliesañ e vez luioù riez rannet hervez an araezioù treuzdougen arveret evit brezeliñ warno - al lu-douar m'emañ soudarded troadegerien gopret gantañ bodet e rann an troadegiezh. Gwechall ez ae an droadegerien war droad, met treuzdouget e vezont war girri ordinal pe houarnet - an aerlu evit an nerzhioù milourel treuzdouget gant nijerezhioù ha askelloù-biñs - ar morlu evit an nerzhioù milourel treuzdouget gant listri gorre, listri-splujer ha bagoù Koulskoude e c'heller kavout listri pe nijerezhioù e rannoù luioù-douar zo ha soudarded gouest da stourm wa r an douar goude bezañ bet treuzdouget war listri (troadegiezh ar morlu). - ar milisoù n'int ket luioù e pep degouezh : a-wechoù ez int gwarded-vro dezho ar c'hefridi harpañ al lu reoliek pe a-wechoù nerzhioù polis milouriet\nDiwar-benn bloavezh 1939 an deiziadur gregorian eo ar bajenn-mañ.\nUr gumun, ur gêr, hag ur porzh-mor, eus departamant ar Mor-Bihan eo an Oriant. Pennlec'h arondisamant an Oriant eo ivez, ha dre-se sez un isprefeti.\nGwened a zo ur gumun hag ur gêr eus Breizh ha kêr-benn Bro-Gwened. Pennlec'h departamant ar Mor-Bihan, Arondisamant Gwened ha tri c'hanton eo ivez. 52 648 annezad a zo enni hervez niveradeg 2012.\nAl Lu Ruz pe Arme Ruz (e rusianeg: Красная армия, Krasnaya armiya; anv klok: Rabotche-krest'yanskaya Krasnaya armiya Рабоче-крестьянская Красная армия - Lu Ruz ar vicherourion hag ar gouerion) a oa bet savet e Genver 1918 e Rusia gant ar Volcheviked, nevez-kemeret ar galloud gante. E 1946 e teuas da vezañ, ent-ofisiel, an Arme Soviedat (Советская Армия, Sovyetskaya Armiya), met kendalc'het e voe d'ober gant al lesanv "Arme Ruz". Al Lu Ruz a vez lakaet war-raok evel al lu war zouar diazez d'an trec'h Kevredet wat tachenn Europa e-pad an Eil Brezel-bed. E-pad an oberiadurioù-brezel war Talbenn ar Reter stourmet e oa bet ganti a-enep 75%–80% eus nerzhioù douar Alamagn an Trede Reich (Wehrmacht Heer ha Waffen-SS) implijet e-pad ar brezel. Darn kolloù Alamagn hag e harperien a voe dre al Lu ruz kement hag aloubadeg kêr-benn ar Reich Berlin.\nPadet eo betek diwezh an URSS e diwezh miz Kerzu 1991.\nSant-Brieg a zo ur gumun eus Breizh, lec'hiet e departamant Aodoù-an-Arvor, ha pennlec'h an departamant-se.\nUnited States Army Air Forces (USAAF) pe Nerzhioù Aerlu ar Stadoù-Unanet a oa ar rann "aer" eus lu SUA e-pad an Eil brezel-bed betek miz Gwengolo 1947.\n[[[Hanoi]] eo kêr-benn ar vro. En-dro dezhi emañ Republik Pobl Sina, Laos, Kambodja ha pleg-mor Tonkin.


Amoco Cadiz : Adselaouit abadenn France Bleu Breizh Izel a oa war-eeun eus Porsall\nmercredi 14 mars 2018 à 12:34 Par Tudi Crequer, France Bleu Breizh Izel\nAn abadenn a oa bet lusket eus Pub O'DonNeil Porsall © Radio France - Laurent Le Troadec\nPortsall, Ploudalmézeau, France\nD'ar 16 a viz Meurzh 1978 ez ae ar vag an Amoco da skeiñ gant reier Mengoulven dirak porzh Gwitalmeze. Kregiñ a ra da neuze unan eus gwashañ gwallzarvoud ekologel ar vro. E-pad div eurvezh e oa bet roet ar gomz ganeomp da skiantourien (IUEM), ar Cèdre, kazetennerien, splujerien, tud deus ar vro... met skignet e oa bet ivez dielloù kozh deus ar mare-se. Kontet e oa bet peñse ar vatimant, ar stourm evit netaat an aodoù, ar prosez e Chicago, met lakaet e oa bet ar gomz ivez war hor bed a-vremañ : petra n'eus cheñchet peñse an Amoco ? Peseurt saotradur a zo o louzañ an arvor hiriv-an-deiz ?\nTudi Crequer ha Manu Mehu a oa o luskañ an abadenn war-eeun eus porzh Porsall, hag e brezhoneg penn-da-benn !\nAdselaouit an abadenn amañ\nKlevet e oa bet ivez sonerezh ! Deuet e oa Yohann an Nedeleg da seniñ gant e Uileann Pipe evit kinnig deomp e bladenn nevez ha lidañ ar Sant Padrig war ar memes tro !\nPelec'h, penaos, petra ?\nDiryaou da noz, d'ar 15 aviz Meurzh, war-eeun er Pub O'DonNeil, 32 straed Porzh Gwitalmeze\nLaoskit'ta mod-all ur gêrig war facebook France Bleu Breizh Izel pe war twitter ar radio\nEn direct vendredi matin dans le 6/9h également : 40 ans après l'Amoco, France Bleu Breizh Izel en direct de Portsall\nClimat – Environnement Korventenn Ophelia : c'hwezhiñ a ra kreñv an avel e bro Iwerzhon


Pajenn:Morvan - Kenteliou hag istoriou a skuer vad evit ar Vretoned, 1889.djvu/280 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/280\naze, e sant Vaze, hag en doa seitek vloaz ha cant. An den-ze a reat Ian ar C’hauzer anezhan, a ioa bet labourer ar porz e Brest, hag en he gosni e voa jardiner beteg he vloaveziou diveza ma voa eat ne rea mui nemet lavaret he chapeled.\nPa zigoueschomp e ti Corintin Blerez, eme ar beacher, e clefchomp gant he vugale en doa bet he sacramanchou en dervez-ze. He gaout a rejomp diners, mes laouen ha dinec’h evel pa vije bet iac’h.\nPebez kem etre ar pez a velemp eno hag ar pez a dremen e kaer peurvuia pa vez unan bennak dare da vervel ! E kaer e veler an anken, an dizesper zoken avechou var bizach an den clanv. Ar re zo var he dro a zo mantret oll ; mar deuz unan bennak hag a bed, lod all a c’hrosmol hag o deus doare d’en em gemeret oc’h Doue. Ne greder ket coms d’an hini clanv euz ar maro a zo tost, nag a Zoue, nag a nicun a virionezou ar feiz ; aoun a ve d’he strafuilla, hag e pellaer mar geller, ar beleg hag ar re all o defe c’hoant da zigas dezhan eur sonjezon vad bennak. Pa dosta ar momet diveza e pellaer, mar geller, ar gerent tosta, ar vugale, ar pried evit na velint ket an hini clanv o vervel. Goudeze ne daint ket zoken d’an ilis na d’ar vered varlerc’h an hini maro : re boaniuz e cafent an dra-ze.\nNe ket evelse e za ar bed gant hor breizaded. Ama n’eus ket a aoun evit comz euz ar maro. Corintin Blerez a ioa eat toc’hor, ha beach en doa o finval he vuzellou evit lavaret eun Ave Maria. Kerkent ha ma voa guelet o tinerza hag o vont en he agoni, e voat redet da diez an amezeien evit ho gelver e kichen guele an den clanv. Oll e voant deut a brez, hag oll discabel, daoulinet e tal ar guele. Eur vaouez, he verc’h a zonch din, a ioa savet var eur scaon e kichen ar guele hag a lavare dezhan\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/280&oldid=162423 »\nKemmoù diwezhañ degaset d'ar bajenn-mañ d'an 16 Mae 2020, da 09:41.


Pajenn:Le Clerc - Ma beaj Jeruzalem, 1902.djvu/298 - Wikimammenn\nPajenn:Le Clerc - Ma beaj Jeruzalem, 1902.djvu/298\ne savan ma daoulagad aliez war ar gær zantel, a ziskoe d’in, en tu all da draouien Jozafat, he mogerio uhel, he bolzio hag he zourio ’kelc’het : beuet int en eur mor a sklerijen, ha gwennet gant an heol ’vel eur forn tommet d’ar gwenn. Ac’han e lezaz Jezuz e valloz da gouean war an Templ, a oa duont ’læc’h e welan breman o luc’han moskeen Omar. Rak dre aman e tremene bemde en e amzer zivezan evit mont ha dont etre Betani, Betfaje ha Jeruzalem. N’hellan ket lemel ze euz ma speret ha, kazi hep goud d’in, e treuzan *froud ar Sedron, hag e savan en kær dre dor an Itron-Varia (Sitti Mariam). Tost eo da gouls meren, ’benn e tigouean en em hostaliri.\nGoude kreiste hirie, n’in ket da redek : diskwizan a feil d’in evit bean *goest arc’hoaz d’ober beaj Jeriko.\n’Pez a ran, eo mont d’ober eun dro ’barz *mirdi ar Pere, eur zal vraz euz ti Itron Varia Frans : an Tad Germer an euz dastumet eno eur bern treo koz, bet kavet en Bro-Bere, en tu all d’ar Jourden. Eun dra hag a ra plijadur d’in kavout eno, eo eun daul ven, ’balamour e tigas d’in sonj euz an taulio mein a gaver ken stank en Breiz-Izel : tost da Blouneour-Trez e zo pikolo re.\nN’ec’h an en kær nemet ’vit ober eur weladen da daer iliz, hini ar Be Santel, hini ar Patriarch, ha hini Sant-Salver. Diou wech c’hoaz, pa c’hellin, ec’h in da bedi enne, ha neuze ’mo goneet induljans vraz ar Jubile. Eur c’hras kaer, ’vit nebeud a boan, kwita ? Petra bennag eman tost an taer iliz an eil d’eben. Mes ar boan hon deuz kemeret evit dont eus Frans beteg aman, he deuz ive he zalvoudegez.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/298&oldid=108572 »


reiñ da gompren - Wikeriadur\nreiñ da gompren\nSavet diwar ar verb reiñ, an araogenn da hag ar verb kompren\nreiñ da gompren /Distagadur ?/\nReiñ un dra bennak da gompren\n...en ur ziskouez dezhañ daou bezh tamm dienn skornet a oa gantañ en e zaouarn evit reiñ da gompren n’halle ket mont er stal. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 85.)\nReiñ un dra bennak da gompren da unan bennak\nRoet he devoa din da gompren e oa drouk he gwaz outi. — (Jules Gros, Le trésor du breton parlé Deuxième Partie, 1970, p. 437.)\n..., evit « servijoù tremenet », a roas dezhi da gompren, en un doare seven, e oa ar servijoù-se tremenet da vat. — (Roparz Hemon, Ho kervel a rin en noz ha marvailhoù all, Al Liamm, 1970, p. 14.)\nMil boan he doe ar vamm o reiñ da gompren d'e benn aheurtet a vugel n'eo ket gant ur seurt kerc'h e vez lakaet ar c'hezeg da redek buanoc'h d'ar foar. — (Abeozen, Pirc'hirin Kala-Goañv, Al Liamm, eil emb. 1986, p. 12.)\nSetu bremañ unnek vloaz zo ma klaskan reiñ da gompren d'an dud e rankont ober e wir anv anezhañ, Voldemort, ha netra ken. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 15.)\nAn darn vrasañ eus o amzer vak a dremenent e loch teñval Hagrid, o klask reiñ dezhañ da gompren. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 243.)\n..., peadra da reiñ da gompren deoc'h, en ur selladenn, pegen ouesk eo broiz Treger ha pegen skañv eo an dro anezho : ... — (Jakez Konan, Lannevern e kañv ha danevelloù all, Al Liamm, 1980, p. 56.)\ngalleg : faire comprendre quelque chose (fr)\ngalleg : faire comprendre quelque chose à quelqu'un (fr)\nAdtapet diwar « https://br.wiktionary.org/w/index.php?title=reiñ_da_gompren&oldid=128507 »\nKemmoù diwezhañ degaset d'ar bajenn-mañ d'an 2 Kzu 2012, da 12:10.


Unan eus straedoù Antananarivo\nAntananarivo eo kêr-benn Madagaskar. Gant he 2 vilion a annezidi e 2002, ez eo kêr vrasañ ar vro ivez ha pennlec'h rannvro Analamanga. Emañ e-kreiz an enezenn, ouzh tor ur menez 1.468 metr uhelder. Bouedgounezerezh ha gwiaderezh eo greanterezhioù pennañ kêr.\nUn aerborzh etrebroadel zo eno, hag un hent-houarn a gas da borzh bras Toamasina (Tamatave gwechall), war ribl Meurvor Indez. E Antananarivo ivez emañ skol-veur Madagaskar.\nTalvezout a ra an anv Antananarivo kement ha Kêr ar mil. Gallekaet eo bet e Tananarive.\nSavet e voe kêr war-dro 1625. E 1797 e teuas da vezañ kêr-benn ar bobl Merina. Dindan ar roue Radama Iañ e teuas Antananarivo da vezañ kêr-benn an darn vrasañ eus an enezenn. Difennet e veze kreñvlec’h ar roue gant mil den (alese anv kêr). E 1895 e rankas rouanez diwezhañ Madagaskar kodianañ gant an alouberien c’hall. Ha dont a reas ar vro da vezañ un drevadenn c'hall, betek 1960, gant Tananarive da gêr-benn. E 1960, pa zeuas Madagaskar da vezañ ur stad dizalc'h, e voe lakaet Antananarivo da gêr-benn.\nAdtapet diwar « https://br.wikipedia.org/w/index.php?title=Antananarivo&oldid=1454680 »\nKemmoù diwezhañ degaset d'ar bajenn-mañ d'an 3 Ebr 2013, da 03:08.


Poltred Facino Cane, gant ul livour dianav.\nFacino Cane (1360 - 16 a viz Mae 1412) a oa ur c'h-condottiero italian er XIVvet kantved.\nGanet e oa e Casale Monferrato en un tiegezh uhel. Deskiñ a reas micher an armoù gant Otto, dug Brunswick-Grubenhagen a-enep Charles of Durazzo, e 1382. Da 26 vloaz e teuas da vout condottiero evit an tiegezh Scaliger ha diwezhatoc'h evit Carraresi. E 1387 e voe gopraet gant Teodoro II, Markiz Montferrat, war un dro gant 400 marc'heg, en ur brezel a-enep Tiegezh Savoia.\nEr brezel ne glaske nemet pinvidikaat ha pinvidikaat e soudarded war un dro, hag evit se e oa prest d'ober ar gwashañ hag ar skrijusañ oberoù ha da lakaat ar bobl da c'houzañv ar brasañ poanioù.\nSe zo kaoz e voe dic'hopret gant Teodoro e 1397. Neuze ez eas Facino Cane gant tud Carrara, hag e 1401, gant ar re Visconti. E 1400 en doa krouet un tamm aotrouniezh evitañ e Borgo San Martino. A-benn 1404 e oa mestr ivez war Alessandria, Novara ha Tortona.\nE 1402, pa varvas dug Milano Gian Galeazzo Visconti, e teuas da vout gwir vestr an dugelezh.\nMervel a reas Facino e Pavia e 1412: addimeziñ a eure e intañvez Beatrice di Tenda d'an dug nevez Filippo Maria Visconti, a oa ugent vloaz yaouankoc'h, hag en devoa prometet d'ar brezelour diwall e intañvez. Un argouroù eus ar bravañ a dapas evel-se, arc'hant e-leizh, ha kêrioù ha soudarded Facino ouzhpenn. Hag un toullad bloavezhioù goude e kavas digarez da zibennañ e wreg.\nRendina, Claudio (1994). I capitani di ventura (in italianeg). Roma : Newton & Compton.\nAdtapet diwar « https://br.wikipedia.org/w/index.php?title=Facino_Cane&oldid=1514886 »\nKemmoù diwezhañ degaset d'ar bajenn-mañ d'an 27 Mez 2013, da 02:37.


Pebr - Wikipedia\nGreun pebr du.\nAr pebr a zo ur spis fardet gant hugennoù meur a spesad pebrenned, plant eus kerentiad ar piperaseged. N'eus nemet frouezh ar Piper negrum hag ar Piper longum a vez graet « pebr » anezho ent-lezennel.\nGant ar spesad Piper nigrum e vez produet pebr du, gwenn pe c'hlas hervez mare an eost hag an doare d'e fardañ.\nar pebr du a vez fardet gant hugennoù tost darev, lakaet e go ha sec'het ;\nar pebr gwenn a vez fardet gant hugennoù darev ha diblusket ;\nar pebr glas a vez fardet gant hugennoù dizarev a vez miret en ul lec'h gleborek.\nEmañ orin gouniderezh ar pebrenned war aod kornôg India (aod Malabar) e stad ar C'herala. En em ledet eo da c'houde e broioù all eus Azia ar Gevred, Madagaskar ha Brazil.\nImplijet-kenañ eo ar pebr en abeg d'e vlaz brout-tre a zeu diwar amidoù eus ar piperidin.\nDont a ra e anv eus ar sañskriteg pippali en deus roet al latin piper. Abaoe mare Aleksandr Veur eo e vije bet graet implij anezhañ e Gres.\nEr Grennamzer e veze rouez ar spisoù e-giz ar pebr. Evit gwir e voe merket kenwerzh ar spisoù gant aloubidigezh Aleksandria e 642 gant an Arabed. Setu perak e veze implijet ar re rouesañ anezho, ar pebr en o zouez, e-giz moneiz.\nSellit ouzh ar ger pebr er\nAdtapet diwar « https://br.wikipedia.org/w/index.php?title=Pebr&oldid=1747926 »\nKemmoù diwezhañ degaset d'ar bajenn-mañ d'an 8 Mae 2017, da 15:24.


Græceu en Eutru Doué a zou aveit er-ré humble - Wikimammenn\nGræceu en Eutru Doué a zou aveit er-ré humble\nJ.-M. Galles, 1829 (p. 40-43)\n◄ Ag er vrastet véritable Græceu en Eutru Doué a zou aveit er-ré humble Er gloër son ha véritable hum gave surtout én humilité a grechenéah ►\nGræceu en Eutru Doué a zou aveit er-ré humble.\nME mab, me vèn disquein deoh ur secret eit receu guet en Eutru Doué græceu bras : er secret-cé a zou credein perpet n’ou méritet quet.\nDoué a ra é hræceu d’er-ré humble. En ur galon læn a nehi é human, Doué ne gave quet léh aveit é faveurieu.\nRouannés er Sænt, hui e hoès reit temb ar guement-cé exampleu a béré é éellamb tennein calz a instructioneu.\nNe faut meit considérein er fæçon ma hou poai hum gomportet ér visit a rantas deoh en Æl a berh Doué, eit gùélet er santimanteu humble hou poai a hanoh hui-memb.\nEn Æl a annonças deoh é eoh de zonnet de vout Mam de Zoué, ha ne gompreneoh quet penaus en deoai vennet en Eutru Doué arrest é choès arnoh eit ur rang quen ihuel.\nEr chonge ag un inour quer bras ha quen extraordinær hou laquai én ur certæn défiance a zivout visit en Æl.\nHac ér momant memb ma tas er mæstre ag en nean de zichen étré hou tigosté, ne chongeoh meit a hum humiliein, èl pe ne veoh bet nitra.\nA guement a hanhueu glorius staguet doh en dignité a béhani é oh inouret, n’hou poai goarnet meit en hanhue a Vatéh en Eutru Doué.\nEve neué, hui a zou bet forh dihaval doh er guetan. Hé orgueil hé lacas de gol en avantageu particuliér é deoai bet ; hou ceré a zou bet accordet deoh a gaus d’hou humilité.\nDoué, eit gobér én oh treu marveillus, en dès sellet, non pas doh en avantageu naturel, doh en noblance a hou leigné, mæs doh er santimanteu hou poai a hou izeldet.\nJaugein a rai m’en devehai bet sellet guet ur gomplaisance vras doh en humilité, un Doué péhani a zeliai hum humiliein quement doh hum obér dén.\nJaugein a rai m’en devehai bet choéget aveit mam en hani a véritai davantage, dré en dondet a hé humilité, er brassan ag en ol inourien.\nPliget e hoès de Zoué dré hou cùertæt, ha conceuet en e hoès ean dré hou humilité.\nMe mab, dirac en Eutru Doué, hoah mui eit dirac en dut, en hani en dèser muihan vertu a zou en hani a gred n’en deschet, penaus-benac memb m’en dès calz.\nPetra e blige guèllan de Zoué én nean hac ar en doar ? En ineanneu humble.\nAr bihue e taulein-mé men deulegat, a lar Doué ean memb, ma n’en dé ar er peur-è, ar en hani en dès ur speret humiliet.\nDoué a bella doh er-ré hum saüe, hac a dosta d’er-ré hum izella.\nEn orgueil a zou caus de beuranté quement a grechénion péré a zou quen dibourvé ag er madeu a hræce Doué.\nPe guemérehent poén d’hum hanaouit, en hanauédigueah-cé ou laquehai d’en dout en humilité, hac en humilité a uellehai d’ou feuranté dré er græceu e dennehai ar nehai.\nQuitteit hou orgueil, me mab, ha Doué a scuillou arnoh guet abondance é zonæzoneu. Hum rantet pinhuic, é agréein n’en doh meit misér a hanoh hou ç’hunan.\nMar doh humble, Doué hum chervigeou a hanoh aveit é hloër. Ean a ra er soin ag é hloër d’er-ré ne glascant na hé hemér aveit ai, na hé fartagein guet-ou.\nA pe receuet guet Doué ur græce berac, chonget guet humilité ha grat vat péguement é ma ret me ma ur mæstre mad en Eutru Doué, rein er græce-zé d’en devéhan ag é serviterion hemb n’en dès hi méritet.\nAdtapet diwar « https://br.wikisource.org/w/index.php?title=Græceu_en_Eutru_Doué_a_zou_aveit_er-ré_humble&oldid=105743 »\nKemmoù diwezhañ degaset d'ar bajenn-mañ d'an 15 Eos 2017, da 13:05.


Jean-Bedel Bokassa - Wikipedia\nJean-Bedel Bokassa (22 a viz C'hwevrer 1921 - 3 a viz Du 1996) a oa ur soudard hag ur politikour eus ar Republik Kreizafrikan, bet prezidant hag impalaer ar vro en anv Bokassa Iañ.\nGoude bezañ bet soudard en arme c'hall e tistroas d'e vro ma voe lakaet e penn an arme gant David Dacko, prezidant ar Stad nevez. D'an 31 a viz Kerzu 1965 e tistroadas Dacko ha mont da brezidant ar Republik Kreizafrikan. Priziet-mat e oa gant ar C'hallaoued daoust ma kase e vro war-zu un diktatouriezh feuls. E miz Meurzh 1972 en em lakaas da brezidant buhez-pad.\nEmbann a reas ur Vonreizh nevez d'ar 4 a viz Kerzu 1976 ha disklêriañ e teue ar vro da vezañ un impalaeriezh. Bamet gant Napoléon Bonaparte e tivizas bezañ sakret impalaer e miz Kerzu 1977. Ne zeuas penn-Stad ebet d'e sakradur hag a voe ul lid koustus-mat, arc'hantaouet evit un darn anezhañ gant Mouammar Kadhafi.\nE miz Genver 1979 e kemeras perzh e lazhadeg skolidi hag a oa bet harzet goude ur vanifestadeg e Bangui. D'an 20 a viz Gwengolo 1979 e voe aozet taol Barracuda gant ar servijoù kuzh gall pa oa Bokassa e Libia. D'an deiz war-lerc'h e oa lakaet David Dacko da brezidant en-dro ha disklêriet diskar an impalaeriezh Kreizafrikan ha distro ar republik. Bokassa a gavas repu en Aod an Olifant hag e Pariz a-raok distreiñ da Vangui e 1986. Eno e voe barnet ha kondaonet d'an toull-bac'h buhez-pad met dieubet e voe gant André Koulingba e 1993.\nDavid Dacko · Jean-Bédel Bokassa · David Dacko · André Kolingba · Ange-Félix Patassé · François Bozizé · Michel Djotodia · Catherine Samba-Panza\nAdtapet diwar « https://br.wikipedia.org/w/index.php?title=Jean-Bedel_Bokassa&oldid=1894726 »\nPolitikourien Republik Kreizafrikan\nKroaz-veur al Lejion a enor Bro-C'hall\nKemmoù diwezhañ degaset d'ar bajenn-mañ d'an 11 C'hwe 2021, da 15:01.


Stumm eus an 1 Gou 2008 da 12:43\n293 okted ouzhpennet , 12 vloaz zo\nStumm eus an 23 Mae 2008 da 17:58 (kemmañ)\nD (Robot ouzhpennet: scn:Longobbardi)\nStumm eus an 1 Gou 2008 da 12:43 (kemmañ) (dizober)\nUnan eus ar pobloù [[Germaned|german]] e oa al '''Lombarded''' pe ''Langobarded''. Er [[Iañ kantved|c’hentañ kantved]] e oant o vevañ e [[traoñienn]] ar [[stêr]] [[Elbe]], e [[hanternoz]] [[Alamagn]] hiziv. Er [[IVe kantved]] e oa pobloù all o tont eus ar [[Reter|reter]] ha mont a reas al Lombarded war-zu ar [[kreizteiz|c’hreisteiz]]. Goude ur pennad en em ziazezjont e ''[[Pannonia]]'' hag e ''Noricum'' ([[Aostria]] hag [[Hungaria]] hiziv). Reiñ a reas an [[Impalaeriezh roman ar Reter|impalaer roman]] [[Justinianus Iañ]] an aotre dezho da chom eno e [], evel ''foederati'' (pobl kevreet gant ar Romaned).▼\nE [], dindan ren o roue [[Alboin]], e voe treuzet an [[Alpoù]] ganto hag aloubiñ a rejont hanternoz [[Italia]]. Eno e voe savet ur [[rouantelezh]] ganto, ha [[Pavia]] da gêr-benn.▼\n▲Unan eus ar pobloù [[Germaned|german]] e oa al '''Lombarded''' pe ''Langobarded''. Er [[Iañ kantved|c’hentañ kantved]] e oant o vevañ e [[traoñienn]] ar [[stêr]] [[Elbe]], e [[hanternoz]] [[Alamagn]] hiziv. Er [[IVe kantved]] e oa pobloù all o tont eus ar [[Reter|reter]] ha mont a reas al Lombarded war-zu ar [[kreizteiz|c’hreisteiz]]. Goude ur pennad en em ziazezjont e ''[[Pannonia]]'' hag e ''Noricum'' ([[Aostria]] hag [[Hungaria]] hiziv). Reiñ a reas an [[Impalaeriezh roman ar Reter|impalaer roman]] [[Justinianus Iañ]] an aotre dezho da chom eno e [], evel ''foederati'' (pobl kevreet gant ar Romaned).\n▲E [], dindan ren o roue [[Alboin]], e voe treuzet an [[Alpoù]] ganto hag aloubiñ a rejont hanternoz [[Italia]]. Eno e voe savet ur [[rouantelezh]] ganto, hahag e [[Pavia]] daedo o gêrc'hêr-benn.\nAdtapet diwar « https://br.wikipedia.org/wiki/Dibar:MobileDiff/350453 »


Pajenn:Ar Floc'h - Deuz ar garantez d'ar maro - Ar Bobl, 1909.djvu/18 - Wikimammenn\nPajenn:Ar Floc'h - Deuz ar garantez d'ar maro - Ar Bobl, 1909.djvu/18\nRomant gazeten AR BOBL 18\n— Ne ket arc’hant a glaskan evit va merc’h, mes eur galon evit he c’haret evel ma tleo beza karet, rag hi e deuz lavaret d’in dija meur wech ne garie nemed oc’h.\nRakse ta roit d’in ho ker, hag em bezo evit mab-kaër eun den paour, mes eur galon aour. »\n— « Beteg brema n’em oa gwech abed sonjet e vije bet ho merc’hik eun deiz va fried, great em euz en he andret va dever ha netra nemed va dever.\nHe c’haret em euz a-dra-zur, mes va c’harantez a ioa kuzet evithi, rak biskoaz n’eo bet falvezet d’in anzao outhi e oa devet va c’halon gant tan ar garantez evithi.\nVa buez em bije roët evit savetei anezhi en danjer, zoken er moment ma na ouien ket o oa ho merc’h.\nPe gwir oc’h kontant da roi d’in ar galonik-ze da garet, e kemerin anezhi diganeoc’h, en eur doui d’oc’h he c’haret da viken.\nXVII. — An eureud esltamm\nEiz devez goude o oa ar brud dre ar barrez, o lavaret e oa Gwennola o vont da zimezi gant jardiner ar maner.\nPeb hini a lavare he glapat, mes kalz a dud a zonje fall deuz an dimezi-ze, a c’hoarze goap da Wennola a gemere eur c’houër evit pried, pa c’helle kaout an dibab deuz ar noblansou tro-war-dro, pe eun den pinvidik bennag er c’honverz, pe eun offiser brudet bennag…\nGoulskoude Herve Koëtmeur a glevaz trum ar c’helou, ha kerkent e kemeraz penn an hent evit dont da Boullaouën.\nDeuz a Gemper beteg Karaëz, e reaz an hent en eur wetur paët ganthan.\nEno e kemeraz dillad kouer, e troc’haz he varo, o kemeraz eur baldol hag eur tranch, ha gantho da vaner an Tymeur.\nGwisket evel eun den o klask labour, e za da skoi war dor ar maner, war dro unnek heur deuz ar mintin.\nAn aotrou a resevaz anezhan, hag e lavaraz :\n« Labour a gavfoc’h epad eiz devez, rak tammou traou em bezo da gempen araok eured va merc’h, a zigouez dimeurz kenta, da lavaret eo varc’hoaz penn-zizun.\nHerve neuze, war gourc’hemen an aotrou, a ieaz er jardinn da gempenn an aleziou, da denna ar iot deuz a douez ar mein hag ar grouann.\nEkreiz he labour awechou, e wele o pourmen kazel oc’h kazel, ar jardiner gant he zimezell gaër Gwennola.\nAn tan en he zaoulagad, ar gounnar en he galon, e sonje e tostee deiz ar venjans. Sonjal a ree lampat war ar plac’hik-ze en dovoa kement karet, sonjal a ree sailla war an enebour-ze en devoa hen trahisset bloaz a oa, mes delc’her a reaz ganthan ar gounar en he greiz.\nEun devez, d’ar zadorn da c’huec’h heur deuz an abardaëz, an itron a deuaz er jardinn da bourmen gant he daou vugel, Henri ha Germaine. Chom a reaz eur pennadik da gomz gant an devejour.\n— « Ar re-ma neuze eo an daou vugelik-ma a zo breur ha c’hoar d’an dimezell ho merc’h a zo he eured dimeurz ? »\n« N’int ket a lavaraz an itron.\nAn daou-ma a zo d’in, hag eben n’eo nemed va lezverc’h, merc’h da wreg kenta va goaz.\nDiez e kavan gwelet an dimezi-ze, rak ganthan e zai kalz deuz an danvez. »\n— « A dra-zur e klevfec’h kaout diez, itron, ha mar kirit…\n— « Mar karan petra ? »\n— « Ah itron ! diez e kavan lavaret d’eoc’h, gant aoun na deufec’h… d’am gwerza. »\n— « D’ho kwerza !… biken !… Ha ma zo eur voien bennag evit harz deuz an dimezi-ze, a galon-vad e roin an dourn.\n— N’euz den abed dre aze a dost ?\n— Den abed na wel ac’hanomp, kaozeit, aotrou, ha bezit dinec’h ! »\n— Me itron, eo Herve Koëtmeur, va anaout a rit breman, me em euz c’hoant da laza an trubard-ze, ha fellout a ra d’in kaout etre va daouarn buez ar plac’h iaouank-ze e deuz great fae war va c’harantez. »\n— Penaoz o teufec’h abenn euz ho taol heb na ouezo den.\n— « Eo ! dont brao, itron, hag ar vuredad poëzon a zo ganen aman em godell, a deui abenn anezho. »\n— « Penaoz ha pe heur e rofec’h d’ezho ar poezon-ze ? »\n— « Da zeiz ho eured, pa vezint eat d’an iliz, me a zavo er gambr el leac’h ma tleint kousket pa deui an noz.\nC’houi roio d’in diou weren vraz, a lakin war an daol e kichen ar gwele. Eno ive e lakin eun evach delisius, hag en he douez ar poëzoun.\nPa en em gavo an daou bried iaouank en ho c’hambr, seac’h ho c’horzaillen, ec’h evint pep a vanne deuz an evach-ze, ha prestik goude e kouskint evit ato, mes n’o devezo ket bet an eurvad d’en em garet, d’en em vriata.\nHa me a vezo laouen va spered, o sonjal ne vezo ket bet goënvet ar rozen gaër-ze gant eun trubard a lakeaz an disparti etre hou diou galon. »\n— « Кarout a rafen, aotrou Hervé, e teufec’h a benn deuz ho taol, mes aoun em euz, danjerus eo ! »\n— « Aoun abed, itron ! ar rozen-ze a rankan da droc’ha ekreiz he gened, hag he zroc’ha rin, kousto pe gousto…\nAn amzer a dremene ato, ha d’ar lun goude lein, an aotrou a roaz e gount d’ar chemino a ioa en e zervich eiz devez a oa.\nAdtapet diwar « https://br.wikisource.org/w/index.php?title=Pajenn:Ar_Floc%27h_-_Deuz_ar_garantez_d%27ar_maro_-_Ar_Bobl,_1909.djvu/18&oldid=159100 »\nKemmoù diwezhañ degaset d'ar bajenn-mañ d'an 14 Ebr 2020, da 17:33.


Arkadia (Henamzer) - Wikipedia\nArkadia (Ἀρκαδία Arkadía en henc'hresianeg, e gresianeg a-vremañ : Αρκαδία) zo ur vro eus Henc'hres, e menezioù kreiz ar Peloponnesos, mor Egea er reter dezhi. Dont a ra an anv eus hini un haroz mojennel, anvet Arkas.\nAnvet ez eus bet ur prefeti kozh eus Bro-C'hres er memes anv, met brasoc'h e oa evit Arkadia an Henamzer.\nMeneziek e oa ar pep brasañ eus Arkardia, nemet ar c'hompezennoù e-kichen Tegea ha Megalopolis, ha traoñiennoù ar stêr Alfeios hag ar stêr Ladon.\nAbalamour ma oa ur vro meneziek-kenañ e seblant e talvezas Arkadia da lec'h repu. Pa oa degaset rannyezhoù dorek er Peloponnesos, e-pad an Oadvezh teñval, e chomas bev ar yezh kozh en Arkadia evit doare, ha renket eo yezh hec'h annezidi er strollad yezhoù arkadek-ha-kiprenezek. Herodotos a lavar e oa poblet ar vro gant Pelasged, an anv a roed en henc'hresianeg da henvroidi Bro-C'hres, a oa o vevañ eno a-raok degouezh ar meuriadoù hellenek.\nArkadia zo unan eus ar broioù deskrivet e "katalog al listri" en Ilias.\nAdalek ar VIvet kantved kent J.-K. e oa Sparta ar Stad kreñvañ eus ledenez Peloponnesos, ha rediañ a rae hec'h amezeien, Arkadia en o zouez, da gemer perzh e Kevre Peloponnesos ha d'he harpañ e-doug he brezelioù. Domaniezh armeoù Sparta an hini a roe an tu dezhi da bouezañ en aferioù diabarzh Arkadia a echuas a-daol e 371 kent J.-K., pa oa bet trec'het penn-da-benn un arme eus Sparta en Leuktra gant Epaminondas hag arme Tebez. Goude diskar galloud Sparta e oa savet Kevre Arkadia, enni keodedoù eus Arkadia bodet en ur c'hevre nevez. Goude e savidigezh e c'hoarias Kevre Arkadia ur roll a-bouez e politikerezh Peloponnesos.\nKoulskoude e 362 kent J.-K. e oa bet rannet Kevre Arkadia gant ar re a felle dezhe derc'hel da vezañ kevredidi eus Tebez hag ar re o doa c'hoant da enebiñ ouzh he hegemoniezh. En em gannañ a reas keodedoù Arkadia en div arme eta en Emgann Mantinea. Goude an emgann ha diwezh hegemoniezh Tebez e tigreskas levezon Kevre Arkadia.\nHiriv eo un distrig eus periferia Peloponnesos, ha Tripoli eo ar pennlec'h.\n↑ Herodotos I, 56–57\n↑ Homeros, Ilias II, 603–611\nAdtapet diwar « https://br.wikipedia.org/w/index.php?title=Arkadia_(Henamzer)&oldid=1977122 »


Skritell 50vet emvod ar gelted e brezhoneg - Orignal Communication / Emvod ar Gelted\nDiffusion du mardi 21 janvier 2020 Durée : 9min\n50 manifester e straedoù Kemper\nAr santimant o deus bezañ dispriziet gant ministrez ar yec'hed ha pennoù bras an ospital bublik. Manifestiñ 'zo bet graet gant un 50 embreger radio. O dilhad gwenn a oa bet gwisket ganto 'benn dibunañ e straedoù Kemper. A-bouez eo an embregerien radio e bed an ospital met n'int na klañvdiourien, na medisined. Emgav gant unan anezho er c'heleier-mañ.\nNebeut a lizheroù e Bro Gerne\nGoullo e chom ar voestoù 'vit an deizioù 'blam m'eo bet adaozet troiadoù merc'hed ha paotred an Ti Post. Ar Benn ar Bediz a c'hortoz gwelet ar c'hirri-tan melen tremen aliesoc'h. Klevet e vint.\nBreizh war-wel en Oriant\nDiskoachet eo bet skritell 50vet abadenn Emvod ar Gelted en Oriant. Breizh a vo enoret en hañv-mañ setu m'eo al livioù gwenn ha du 'ni 'zo war-wel. Divoutin e vo 2020 en Oriant eme Hélène Bonniec, ezel deus kuzul-merañ ar FIL.\nHa roll an arzourien a vo war leurennoù Emvod ar Gelted a vo diskoachet e miz Ebrel.


Geriadur Garnier - Wikipedia\nGeriadur Garnier zo ur geriadur brezhonek embannet e 1986 e falc'huneg gant an ti-embann gall Garnier. Renet e oa an embannadur gant Per-Jakez Heliaz, ha kalz skouerioù a oa tapet eus levrioù Jules Gros.\nAdembannet eo bet gant un anv all, Ar Geriadur, war anv Andreo ar Merser, gant Emgleo Breiz e 2009, gant nebeut-kaer a cheñchamantoù, hep meneg eus anvioù Per Jakez Helias na Jules Gros, na kennebeut all eus ar re all a oa war roll ar genskriverien.\nGeriadur Garnier ha Geriadur Andreo ar MerserAozañ\nDaoust ma kaver rik-ha-rik koulz lavaret kement a zo e-barzh embannadur Garnier e-barzh hini Emgleo Breiz ha nebeut a draoù ouzhpenn, e lavar Andreo ar Merser: «Sikouret em boa da sevel ar Garnier ha tud all o devoa graet ivez. Neuze em boa dalc'het soñj eus traoù zo. Met james n'hon eus klasket kopiañ anezhañ. Disheñvel eo Ar geriadur war veur a boent. Da gentañ eo kalz tevoc'h, kalz muioc'h a c'herioù hag a skouerioù a zo e-barzh. E-keñver spered, e c'helljen lavaret marteze eo heñvel tamm-pe-damm. Met e-keñver labour, n'en deus netra da welet.» \n↑ Ya!, 18.12.2009, p.3.\nAdtapet diwar « https://br.wikipedia.org/w/index.php?title=Geriadur_Garnier&oldid=1813971 »\nDernière modification le 9 Kzu 2018, à 21:58\nKemmoù diwezhañ degaset d'ar bajenn-mañ d'an 9 Kzu 2018, da 21:58.


Journal de Renaud Camus, vendredi 25 janvier 2013\ncréée le samedi 26 janvier 2013, 12 h 22Vendredi 25 janvier 2013, dix heures et demie du soir. « Au Mali, la situation s’accélère » (France Culture, bulletin d’information).\nPendant ce temps se poursuit inexorablement la montée ~~~ chez, ~~~’~~~ ~~~~~~~~ ~~~~~~~~ ~~~ ~~~~~~~ ~~~~~ ~~~ pinacle :\nLes ~~~~~~~~~~~~ ~~~ ~~~~~~~ ~~~~~ Monte dei Paschi ~~~ ~~~~~~ ~~~~~~~~~~~ ~~~ ~~~~~~~ ~~~~~~~~~~ ~~~ Italie\n(titre ~~~ Monde)\nDécidément ~~~ ~~~~~~~~~ ~~~ ~~~ ~~~~ ~~~~~~~~~ ~~’~~~ ~~~~ ~~~~~ ~~~~~~ ~~~~ argot ~~~~~ ~~~~~~~~~ ~~~ ~~~~ ~~~~~ les jours gagne ~~~ ~~~~~~~~ ~~~~~ ~~~ ~~~~~~~~ ~~~ Monde — ~~~ ~~~~~~~ ~~~~~~~~~~, ~~~~~~~~~~, ~~~~~~~~~ (~~~~~~~~ ~~~~-~~~ ?). ~~~~-~~~ ~~~~ bosseur ~~’~~~~ ~~~ ~~’~~~~~~ ? ~~~~-~~~ ~~~~ costard ~~’~~~~ ~~~ l’argot ?\n« La trajectoire palpitante d’un ~~~~~~~~ ~~~~ ~~~~~~~ ~~~~~~ ~~~ ~~~~ ~~~ ~~~ ~~ ~~~~~~~~ ~~~~~~ ~~~~ ~~~~~~ ~~~~ ~~~~~~~ » (~~~~~~~~ ~~~~ ~~~~~~~~~ ~~~~~~~~~~, ~~~~ ~~~~~~ ~~’~~~~~ ~~~~~~ ~~~~~~~~~~ ~~~ ~~~ ~~~~~~ à l’Opéra de Paris).\n« Dans ~~~~ ~~~~~ ~~~ ~~~~~~~ ~~~~~~~~, ~~~~~~~~~~, ~~~ ~~~~, ~~~~~~~~ ~~~~~ ~~~ ~~~~~~~~ ~~~~~~~~, ~~~~~~~~~ ~~~~ ~~~~~~~-~~~~~, ~~~~~~~~~ ~~~ ~~~~~~~~ ~~~~~~ ~~~~ entretiens ».\nNous ~~~~~~~ ~~~ ~~~~~ ~~~~ la chaîne Histoire ~~~ ~~~~~~~~~~~~~ ~~~ ~~~ ~~~~~~~ ~~’~~~ ~~~~~~, ~~~~~~~, ~~~ ~~~~~~ ~~~~~, ~~~~ « ~~~ ~~~~~~~~ ~~’~~~~~~~~~ ~~~~~~~ ~~~~~ ~~~~ ~~~~~~~~~~~~~ », ~~~~~~ ~~~ XVIe ~~~ ~~~ XIXe siècle. Voilà bien ~~~ ~~~~~~ ~~~~ ~~~ ~~~~~~~~~~~ ~~~~~~~~~~ ~~’~~~~ ~~~~ ~~~~~ ~~ ~~~~~ ~~~~~~ ~~ ~~~~~~~~ ~~~~~~~~~~~~, ~~~~~ ~~~~~~ — incitation ~~ ~~~ ~~~~~~ raciale, ~~~~~ ~~~ ~~~~~ (~~~ c’en est une ~~~~~~~~ ~~~ ~~~~~~, ~~~~~~ ~~~~ ~~~~~~~~~~~~~ ~~~~~~ ~~~ ~~~~~~~~~~~~~~ ~~~~ ~~~ ~~~~~~~ ~~~~~~~~~ ~~~~~~~~~~ ~~~~ ~~~~ ~~~~~~~, ~~~~~ ~~~ nihil obstat, ~~~~ ~~’~~~~ ~~~~~ ~~~ ~~~~~~ ~~~~~~…). Tant mieux si ~~~~ ~~~~~~~~~~~~ ~~~~~~ ~~~~ ~~~~~~~~~ ~~~ ~~~~~~~~~ ~~~~~ ~~~ ~~~~~~. ~~~ ~~’~~ ~~~~ ~~’~~~~~~~~~ ~~’~~~~~~~~~~ ~~~~ ~~~~ ~~~~~~~~~~~~ “~~~~~~” (~~~ ~~~~~~~ ~~~~~~~~~~~~ “~~~~~”, ~~~~~~~-~~-~~~) ~~~~~ ~~~~~~~~~~ ~~ l’esclavage se pratiquaient ~~~~~~’~~~ ~~~~~~ ~~~~ ~~~~~~ ~~~ ~~’~~~~~~~~, ~~~~~ ~~~~ ~~~~~ ~~~~~~~~~, ~~~~~ ~~~~ ~~~~~~~~~ ~~’~~~~~~~~~~ ~~~~ ~~~~ ~~~~~~~~ ~~~ ~~~~~, ~~~~ ~~~~~ ~~~~~~~~~ ~~~~ ~~~~~~~ ~~~ ~~~~~~~~~ ~~~~ villages. Mais ce ~~’~~~~ ~~~~ ~~~ ~~~~~ ~~~ ~~~~~~~ ~~~~ ~~~ ~~~~~~~~~ ~~~~~ ~~~ ~~~~ ~~~~ ~~~~~ ~~~ ~~~~~~~ ; ~~’~~~~ ~~~ ~~’~~~~~~~~~~~~~~ ~~~~~~~ ~~~ ~~’~~~~~~~~~ ~~~~ ~~~~ ~~’~~~~~~~~ ~~~~ ~~~~~~~~ de toute part, ~~~ ~~~~ ~~~~~~~~~~ ~~~~~ ~~~~ ~~~~~~~~~~~~~~ ~~~~~~~, ~~~~~ ~~~ là.\nJ’ai ~~~~~~~~~ ~~~~ ~~~~~~~~~ ~~~ ~~~~~~~ ~~~~~~~~~~~, ~~~~~~~~~~, ~~~ ~~~~ ~~~~~~~~ ~~~~~ ~~~~~ ~~~~~~~~ ~~~~~ ~~~~~ ~~~~~~~~, ~~’~~~~~~~~ pas la moindre ~~~~~ ~~~ ~~’~~~~~~~~~ ~~~~ ~~~~~~~, ~~~’~~~ ~~’~~~~~~~ ~~’~~~~~~~~~~~~~, ~~~ ~~~~~~~~~, ~~~ ~~~~~~~~ ~~~~~ ~~’~~~~~~ ~~~ ~~~~~~~~ ~~~ ~~~~~~~~ ~~~ ~~’~~~~~~~~~~~~~~~ ~~~~~~~~~ ~~~~ ~~~~~~~~~~, ~~~~ ~~~~~~~~. ~~~~ ~~~~~~~~~~~~ que c’est une ~~~~~~~~~~~ ~~~~~~ ~~~~ ~~~~~~, ~~~ ~~~ ~~~ ~~’~~~~ ~~~~ ~~~ ~~~~~ ~~~~ ~~’~~~~ ~~~~ ~~ ~~’~~~ ~~~~~~~~. ~~~ ~~~~~~~ ~~~~~~~~~~~~~~ ~~~ ~~’~~~~~~~~~~~~~ ~~~ ~~~ ~~~~~~~~~~ ~~~~~~~~~~~~~~ ~~~ passé font que ~~~ ~~~~~~~ ~~~~~~~ ~~~~~ ~~~ ~~~~~~ ~~~ ~~~~~~~~~~ ~~’~~~~~~~~~~~~~~ ~~~~~~ ~~~ ~~’~~~~~~~~~~ ~~~~ ~~~~~~~~ ~~~~ ~~~~~~~~ ~~~ ~~~~ ~~~~~ ~~~ ~~~~~~~, ~~~ ~~~ ~~’~~~ ~~~~~~~~~. ~~~~, ~~~ ne trouble personne. ~~’~~~ ~~~ ~~’~~~~~~~~~ ~~’~~~~~~~~~ ~~~ ~~~~~~~~~ ~~~~~~~~~ ~~~ ~~~ ~~~~~~~~~~ ~~~~~ ~~~ ~~~~~~~~~~~~~ ~~~~~~~ ~~~~~~ ~~~~~~ ~~~~~ ~~~~~~~~~~~~~~, ~~ ~~~~ ~~~~~~. ~~~ ~~’~~~~~~ ~~~~ ~~~ ~~~~~~~~~ ~~~~~~~~, quant au texte, ~~~ ~~~~ ~~~~~~~ ~~~~~~~~~ ~~’~~~~~~~~ ~~~~ ~~~~~~~, ~~~ ~~~~~~~~~~~~~~~~ ; ~~~~~ ~~~~ ~~’~~~~~~ ~~~ ~~~ ~~~~~~~~ ~~~~~~ ~~~ ~~~~~~~~~~~~~, ~~~~~~ ~~~~ ~~~ ~~~~~~. ~~~ ~~~~ ~~~~~~~~ ~~~ ~~~~~~ question de combats ~~~~~~ ~~~~~~~~~~~~~ ~~~ ~~~~~~~~~~, ~~~ XVIIe ~~~~~~~, ~~~ ~~~~~~~~ ~~~~~~~~~ ~~~ ~~~~~~ ~~~ ~~~ ~~~~~~~ ~~’~~~~ ~~~-~~~~~~ ~~~~~~~~ ~~~~~~~~~~~~~ ~~’~~~~~~~~. ~~~~~ ~~~~~~~~~~ ~~~ ~~~~~~~~~ ~~~~~~~~ ~~~~ ~~~ malheureux fait prisonnier ~~~~~~ ~~~~~~~~~ ~~~ ~~~ ~~~~~~~~~~ ~~~ ~~~~~, ~~~ ~~~~~~~ ~~~ ~~~~~~, ~~’~~~~~~~~ ~~~~ ~~~~~~~~~ ~~~ ~~~~ ~~~~~~~~~ ~~~~~~~~ ~~~ ~~~~~~~~~~~~~ ~~~~ ~~~~~~~~ ~~~~~~ ~~ ~~~~~~~~~~~~~. ~~~ ~~~~~~~~~ orientaliste de la ~~~~~~~~ ~~~~~~~ ~~~ XIXe ~~~~~~~, ~~~~~-~~~~~ ~~~~~ ~~~~~~~~~ ~~~ ~~~~ ~~~~~, ~~~~~~~~ ~~~~~~~~~~~ ~~ ~~~~~~~~~~ ~~~~ ~~~~~~~~~~~ ~~~~~~~ ~~~ ~~’~~~~~~~ ~~~ ~~~~~~ ~~~~~, ~~~ ~~~ ~~~~~~~~~~ ~~~. XVIIe siècle, XVIIIe, XIXe, ~~~~~~~~~~~~~ ~~’~~~~~~ ~~~~~ ~~~. ~~~~~~ ~~~ ~~~~~~~ ~~~ ~~~~~~~ ~~~~~, ~~~~~~~~ ~~~~~~~-~~~~~ ~~~~~~~ ~~~~ ~~~~~~~~ ~~~~~ ~~~~ ~~~~~~~~~~~ ? ~~~ ~~~~~~ ~~~~ ~~~ ~~~~~~~~ ~~~~~~ ~~~ ~~~~~~ — un peu ~~~~~ ~~~~~, ~~~~~-~~~~~, ~~~~~ ~~~~~ ~~~ ~~~~~~-~~~ ~~~~~~~~~ ~~~~~ ~~~~~~ ~~~~ ~~~~ ~~~~~ enlevé.\nJadis ~~’~~~~~~ ~~’~~~~~~~~~ ~~~ ~~~ ~~~~~~~~ ~~~~ ~~~~~~~ ~~~~~~~~ ~~~~ ~~~~~~~~~~~~ ~~~~ ~~~~~~~~~~~~~~ ~~~~ je dis — ~~~~-~~~~~, ~~~~ ~~~~~~~~, ~~~ ~~~~~ ~~~~~~ ~~~~~~~~ ~~~ ~~~~~~ ~~~~ ~~~~~~~~ ~~~~~~~~~~ ~~~ ~~~ ~~~~~~~ ~~~~~ ~~ ~~~~~ ~~~ ~~~~~~ ~~~~~~~~ ~~~~~. ~~~~~ ~~ ~~~~~~~~ (~~~~ ~~~ le dire...), c’est ~~~~ ~~~~~~~ ~~~~~~ ~~~~ ~~’~~~~~~~~~ ~~~~~~~ ~~~~ ~~~~-~~~~~. ~~~~ ~~~~~~~~~~, ~~~~~~ ~~~ ~~’~~ ~~~~~~~~ ~~~~~~~~~, ~~~~ ~~~~~~~~ ~~~ ~~~~~~~ ~~~~~ ~~~~~ ~~~~~ ~~~ ~~~~ ~~~~~~ ~~~ ~~~~~~~~, de Jeanne d’Arc ~~~ ~~~ ~~~~~~~~~, ~~~~~ ~~~ ~~~~~~~~ ~~~ ~~~~~~~~~ ~~~~~~~~~~ ~~~~~~~~ ~~~ ~~~~~ ~~~~ ~~~~~~~~~~~ ~~~ ~~~~~~~ ~~~ ~~~~ ~~~~~~~ ~~ ~~~~~~~ ~~~~~~~~~ ~~~~~~~~~~~~~ ~~~ ~~~~~~ ~~~ ~~’~~~~~~~~~, à Notre-Dame. Et ~~~~~~ ~~~ ~~~~ les lycéens…\nvoir l’entrée du vendredi 25 janvier 2013 et son image dans Le Jour ni l’Heure


John Norwood Fisher - Wikipedia\nJohn Norwood Fisher a zo ganet d’an 12 a viz Gwengolo 1965). Izgitarour ar strollad Fishbone e voe. Sennet en deus gitar-bout a-hed istor ar strollad, memes gant mont-dont difin e izili. A drugarez da fisher eo chomet ur seurt groove gant ar strollad, daoust da cheñchamantoù liesseurt a doare-sonerezh. Embarzhet eo ivez en ur raktres all, Trulio Disgracias. Ur raktres solo en deus kaset a-benn nevez ‘zo, Woody Weedstraw e anv.\nAnavezet eo Fisher evit e bennwisk ispisial (moal gant un dread e penn e glopenn) hag evit gwiskañ brozoù (pe ur sac’h-lastez) war al leurenn.\nLevezon Fisher[kemmañ | kemmañ ar vammenn]\nLevezonet en deus Fisher un tamm mat eus sonerien ar bloavezhioù 1990. An izgitarour P-Nut, eus ar strollad 311 an hini eo a lavaras e oa bet techet da zeskiñ gitar-boud war-lerc’h bezañ bet gwellet Fisher o seniñ. INSPIRE e oa gant doare Slapping an izgitarour. P-Nut, dre zro, a levezonas doare ha dafar seniñ Dirk Lance eus ar strollad Incubus. Ul levezon war Trevor Dunn a Mr Bungle en doe ivez.\nAdtapet diwar « https://br.wikipedia.org/w/index.php?title=John_Norwood_Fisher&oldid=1305640 »\nKemmoù diwezhañ degaset d'ar bajenn-mañ d'an 19 Eos 2012, da 01:18.


Pajenn:Almanak Breiz Izel (1872).djvu/61 - Wikimammenn\nPajenn:Almanak Breiz Izel (1872).djvu/61\ngant dour feunteun. Gwaskit ha mêrit ann amann er skudel-se, evit tenna ann dour anezhan piz. Goude-se, n’oc’h ken da ober nemet hen astum en un tamm, evit kas d’ar marc’had.\nEvit kaout kalz a amann, hag hini mad, rèd eo ive kaout bioc’hed, pe saout, ouz ur wenn (race) vad, gren (bien portantes) ha krenv, hag o boeta mad. Ar boed mesket eo ar gwella : er goanv, foenn, plouz-kerc’h, ha panes pe betterabes : en hanv, ar peuri a zo dreist holl ; koulzgoude, mar n‘oc’h eûz ket peuri a-walc’h da voeta anezhe er-meaz, roët d’ezhe, er c’hraou, irvinn glaz mesket gant kerc’h, pe segal-brazed. Pa ve deut ar melchon, kemeskit ieot etouez. Ar melchon dre-han he-unan na eo ket karet kaer gant al loened-korn ; Skuiza a reont buan gant-han ; mesket gant ieot all, hen debront gwelloc’h, hag e roont muioc’h a leaz.\nArabad eo skuiza ar saout, o kas anezhe re-bell da beuri ; dour mad ha sklêr a renkont da gaout da eva. Er goanv, pa ve kriz ann amzer, arabad eo ho leuskel pell-amzer er-meaz, ha mar be re-fall ann amzer, ispisial glao ien ha fonuz, gwelloc’h eo derc’hel anezhe en ho c’hraou. Oc’h ober en doare-se, ho pezo ar muia a leaz hag ar muia a amann hec’h heller kaout.\nBOED CHATAL EVIT AR GOANV\nPeurvuia na lakaer ket a voed a-walc’h d’euz al loened ha dlefec’h da gaout, ha d’euz ann ed a vez en un tieges. Ann teil a vez neubeud anezhan ive. ann douarou a vez treut hag ann eostou difounnuz. En Leon ez eûz panes, kaol hag irvinou ; en Treger ive ; en Kerne ne eûz koulz ê lavaret, nemet foenn plouz hag ar peuri a sav er goaremmou hag er parkeier losket da lana, pe indann goz (en jachère). Eno ive na reer nemet neubeud a deil, ha c’hoaz teil sec’h, pehini na ro ket kalz a druoni d’ann douar.\nEl lec’h derc’hel an teil er porz bete kalan-goanv, a vefe gwelloc’h hen kas er park en miz Meurs, vit kaout war-n-han betterabes ; koulz a vefe goude evel kent, ha gant ar betterabes roet epad ar goanv d’al loened, ho pefe ur bern braz a deil, hag hini mad. Na eûz netra falloc’h eget lakaad diou wez d’oc’htu ed warlerc’h ed evel m’oc’h boazet (habitués) da ober. Er giz-se a kresket al louzou fall\nAdtapet diwar « https://br.wikisource.org/w/index.php?title=Pajenn:Almanak_Breiz_Izel_(1872).djvu/61&oldid=118999 »


Al Liamm - Istor\nHiziv an deiz ez eus ouzhpenn 500 koumananter d'ar gelaouenn. A-viskoazh ez eus bet tud a youl vat oc'h ober war he zro, ha morse n'o deus bet an disterañ gwenneg evit o labour hag o foan.\nLiesseurt eo bet a-viskoazh ar pennadoù bet embannet e-barzh Al Liamm e-kerzh ar 76 vloaz tremenet. 1359 skrivagner zo bet renablet ganeomp. Barzhonegoù a vez hogos bep tro. Re Maodez Glanndour, Roparz Hemon, Ronan Huon, Pêr Denez, Pêr Diolier, Youenn Gwernig zo bet evel-just ha meur a varzh all abaoe.


Pajenn:Morvan - Buez ar Zent, 1894.djvu/37 - Wikimammenn\nPajenn:Morvan - Buez ar Zent, 1894.djvu/37\n11 a C’henver\nrusalem, hag enn eur dremen dre ar Sirii e reaz eur vizit da zant Simeon Stilit. Ar zant-ma her zaludaz dre he hano kerkent ha m’her guelaz, hag a reaz d’ezhan pignat var he biller. Eno e vriataz anezhan gant karantez, hag e roaz d’ezhan da anaout oa galvet gant Doue da hencha eur maread tud da vont d’ar Baradoz.\nEr meaz euz ar gouent ez oa c’hoaz lojamanchou all evit ar beorien, ann dud klanv, ann dremenidi hag ar re a iea da bardouna da eur plas santel bennag. Rak Theodoz a roe digemer d’ann holl : ouspenn oc’h kant taol en deuz bet servichet da zibri avechou, enn eun\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/37&oldid=137570 »


Firefox 49 e brezhoneg\nN'eus ket peadra da leuniañ ur pennad gant pep hizivadenn Firefox, peurvuiañ. Un handelv pouezus eo an hini 49 avat. Kinniget e vo deoc'h petra zo bet lakaet e Firefox abaoe ar pennad diwezhañ (Firefox 42).\nAr raktres Electrolysis : ur merdeer lies-argerzh\nAr raktres Electrolysis a zo e bal ouzhpennañ al lies-argerzh (multi-process e Saozneg) e Firefox. Betek-hen e oa lañset Firefox en un argerzh nemetken, ar pezh a zegase kudennoù a-fet diogelroez, digonusted ha stabilded. Diwelus e vo ar c'hemmoù-se evit an arveriaded, met primoc'h hag efedusoc'h e vo arver Firefox war an hir dermen.\nTeir lodenn a zo d'ar raktres-mañ :\nDisrannañ ar c'hetal diouzh an endalc'had web\nDa gentañ penn eo bet disrannet al lodenn getal diouzh al lodenn endalc'had web. Betek poent e oa un argerzh evit Firefox hag unan all evit an enlugelladoù (evel Flash) abaoe an handelv 3.6.4. En doare-mañ, ma sac'h Flash ne sac'h ket Firefox en e bezh.\nMa sac'h un ivinell evit abegoù all, avat, e sac'h ar meziant hag eo ret d'an arveriad ec'h adloc'hañ.\nEn ur zisrannañ ar c'hetal (Browser UI war ar goulun) hag an endalc'had web (web content) e chomo lañset Firefox forzh petra c'hoarvezfe gant an endalc'had web. Ma sac'h un ivinell e vo ret adkargañ anezho holl, met ne vo ket da adloc'hañ ar meziant.\nDisrannañ an ivinelloù kenetrezo\nAn eil lodenn a dosta ar mont-en-dro diouzh hini Google Chrome, a lak pep ivinell pe brenestr en un argerzh distag.\nDisrannañ pep ivinell evit kaout un argerzh gouestlet da bep hini a viro un ivinell bounner a lak kalz a amzer da gargañ da c'horrekaat an ivinelloù all. En hevelep doare, ma sac'h un ivinell ne vo efed ebet war ar re all.\nDisrannañ an askouezhioù\nLodenn ziwezhañ ar raktres eo disrannañ an askouezhioù diouzh ar peurrest. En doare-se e vefe distag o erounezadur, evit an hevelep abegoù hag al lodennoù kent.\nAr raktres a zo lakaet e pleustr tamm ha tamm. Al lodenn gentañ a zo bet diorroet hag ebarzhet er merdeer endeo. Gweredekaet eo tamm-ha-tamm war veziantoù an arveriaded. Lakaet eo bet da gentañ evit an arveriaded hep askouezh staliet ebet e FIrefox 48. En handelv 49 eo bet staliet evit ar re o deus askouezhioù resis nemetken, betek ma vo oberiant evit an holl.\nKemeret eo bet ar goulunioù hag an titouroù eus pennad Mozilla a-zivout Electrolysis: https://blog.mozilla.org/futurereleases/2016/08/02/whats-next-for-multi-process-firefox/\nKit da lenn ar pennad evit kaout titouroù ouzhpenn.\nAr mod lenn a zo bet ouzhpennet e Firefox abaoe ur pennadig amzer bremañ. Un doare da ginnig ur bajennad web gant an destenn bouezus nemetken an hini eo.\nAdalek Firefox 49 eo bet ouzhpennet al lenn a vouezh uhel d'ar mod lenn. Klikit war an arlun evit lañsañ al lennadenn.\nGallout a rit reoliañ an tizh, ar vouezh implijet, ha tremen d'ar rannbennad kent pe da-heul.\nMeret eo ar vouezh gant ar reizhiad ha n'eo ket gant Firefox. Dre se e vo disheñvel hervez ar reizhiad korvoiñ staliet war hoc'h urzhiater (Widnows, Mac pe GNU/Linux).\nSiwazh, n'eus reizhiad ebet a skor ar brezhoneg evit ar mare, ha bevennet e viot gant ar yezhoù kinniget gant ho reizhiad.\nBerr a-walc'h eo bet buhez Hello e Firefox. Lañset e oa bet e miz Here 2014 e Firefox 33. Un doare da gaozeal dre ar c'halvezerezh WebRTC (Video ha son) an hini e oa. Ne oa ket arveret alies gant an dud avat, ha divizet he deus Mozilla gouestlañ amzer war keweriusterioù all.\nNebeutoc'h a Flash\nTamm ha tamm e klask Mozilla hag embregerezhioù all tennañ kuit Flash eus ar Web. Ar c'halvezerezh kozh-se a zo diamzeret ha ne glot ket gant ezhommoù ar web a-vremañ. E Firefox 49 e vo dibabet ober gant HTML5 evit ar videoioù pa c'haller en ober, da skouer.


Teuc'hegezh - Wikipedia\nTri skeud tud : unan normal, unan gant\ndreist-pouez hag unan klañv gant an deuc'hegezh.\nTeuc'hegezh,, pe teuregezh, c'hoazh, a vez graet eus stad un den, paotr pe plac'h, en deus re a lard-marv. An deuc'hegezh denel a zo gwelet evel ur c'hleñved abaoe 1997 gant Aozadur Bedel ar Yec'hed (OMS-WHO).\nAn aozadur-se a zispleg ez eo "An deuc'hegezh pe dreist-pouez, evel un daspugn direizh pe revec'h a lard-korf o vezañ arvarus evit ar yec'hed".\nEr broioù diorroet ez eo ur skoulm an doare da dalañ outi dre ma 'z eo arvarus evit yec'hed an dud ha dre ma vez ur c'hresk dizehan eus ar c'hleñved-se.\nKartenn emdroadur an dreist-pouez\nhag an deuc'hegezh er Stadoù-Unanet (1985-2008).\nMeur a abeg a c'hall bezañ da'n deuc'hded : degasadennoù boued re vras, mank a obererezhioù sport, aezamantoù genetek. Ouzhpenn se met raloc'h e vez tu kaout un awen dre al louzoù, kleñvedoù spered. Ar sell ma vefe an dud tapet gant an deuc'hded met o tebriñ nebeut, awenet gant ur c'horf o koazhañ re goustadik n'eo ket degemeret pe dost. Dre vras an dud re lart a implij muioc'h a energiezh evit ar re treutoc'h dre ma vez ponner ar c'horf da fiñval.\nTeuc'hegezh a oa un arouez d'ur statud uhel er gevredigezh e-pad an Azginivelezh: "ar jeneral Alessandro del Borro", 1645. Hiziv-an-deiz ez eo gwelet evel ur c'hleñved marvus.\n↑ Gwelet Geriadur Vallée (1931) «obésité: teuc'hded» p.505a, adkemeret gant Roparz Hemon en e c'heriadurioù (Geriadur istorel ar brezhoneg, p. 3063, Nouveau dictionnaire breton-français (1970), p. 787a).\n↑ TermOfis Ofis Publik ar Brezhoneg .\n↑ Dictionnaire classique français-breton gant Reun ar Glev, miz Kerzu 1990, Levrenn VII, pajenn 2446.\n↑ Dictionnaire breton/français français/breton, An Here/Al Liamm, 2002, pajenn 1171 (el lodenn galleg-brezhoneg).\nAdtapet diwar « https://br.wikipedia.org/w/index.php?title=Teuc%27hegezh&oldid=1940666 »\nKemmoù diwezhañ degaset d'ar bajenn-mañ d'an 13 C'hwe 2022, da 07:39.


Skeudenn orin embannadur 1766 gant John Cleland.\nMemoirs of a Woman of Pleasure ("Eñvorennoù ur vaouez a blijadur", brudet evel Fanny Hill, un doare saoznekaat d'an droienn latin mons veneris) zo ur romant erotek saoznek savet gant John Cleland hag embannet e Londrez evit ar wech kentañ e 1748. Skrivet eo bet ar romant pa oa an aozour en toull-bac'h e Londrez, dre ma oa dindan zle.\nKontet eo da vezañ ar c'hentañ skrid pornografek saoznek e komz-plaen, kenkoulz hag ar c'hentañ romant pornografek. Bez' e voe unan eus al levrioù muiañ kondaonet gant al lezenn hag al levr berzetañ en Istor Mab-Den.\nKavout a reer ur stumm eus ar romant embannet gant Peter Sabor ; ouzhpennadurioù displegañ a gaver gant ul lennadur evit kompren gwelloc'h ar c'henarroud. Studiadennoù lies zo bet savet evit kompren munudoù an istor e-keñver an ekonomiezh ha doareoù bevañ ar mare taolennet.\nIstor an embannadur[kemmañ | kemmañ ar vammenn]\nE div lodenn e voe embannet ar romant, an hini gentañ d'an 21 a viz Du 1748, hag an eil tri miz goude, e miz C'hwevrer 1749. "G. Fenton" e oa an embanner, en gwirionez Fenton Griffiths hag e vreur Ralph. Lod enklaskerien a embann e vefe bet boulc'het an oberenn e 1740, pa oa an aozour Cleland e Bombay o labourat evit ar British East India Company.\nSkeudennoù gant Édouard-Henri Avril evit Fanny Hill.\nI - Lid deskoni Fanny\nII - Mr Croft a glask ribodañ Fanny\nIII - Polly Philips hag an Italian yaouank\nIV - Charles o vont tre e bleunienn werc'h Fanny\nV - Fanny o reiñ kalon da William\nVI - Mr. H. o sourpren Fanny gant William\nVII - Louisa gant mab al lojerez\nVIII - Braventezioù Fanny diskouezet\nIX - Fanny hag ar martolod\nX - Fanny o skourjezañ an ao. Barville\nXI - Fest ar gibellañ\nXII - Charles ha Fanny\nSkrid embannadur 1749.\nUn droidigezh e galleg]\nAdtapet diwar « https://br.wikipedia.org/w/index.php?title=Fanny_Hill&oldid=1906504 »\nLennegezh saoznek an XVIIIvet kantved\nKemmoù diwezhañ degaset d'ar bajenn-mañ d'an 9 Gou 2021, da 15:45.


Staj c'hoariva e Landelo : dek vloaz goude krouidigezh ar Genrouedad\nPublié le 22/11/15 21:16 -- mis à jour le 00/00/00 00:00\nBrudañ, strollañ, stummañ : setu aze palioù ar gengevredigezh C'hoariva. Dek vloaz war lerc'h, petra zo deuet da vout palioù ar gevredigezh ?\nPemzeg den bodet e presbital kozh daou zevezh da heul evit prederiañ, selaou Francis Favereau ha klask tresañ dazont ar gevredigezh war hir dermen.\nPa weler ar pezh a zo deuet a-benn tud bro Elsass d'ober evit ar c'hoariva e alsasianeg, pe c'hoazh an ti bras savet e Korsika evit ar c'hoariva e korseg, pe c'hoazh e lec'hioù all, e oa anat evit ar perzhidi e vefe ret mont pelloc'h.\nBrav e vefe sevel ur greizenn stummañ, krouiñ evit ar c'hoariva hag evit ar c'hleweled hag ar c'hontañ, war bord ar mor, e-kichen ur c'her bras, o tegemer raktresoù nevez, o skignañ abadennoù e-barzh ur sal met ivez er maez, evel e bro Gerne Veur pe c'hoazh e teatr Kerhervy e Lann er stêr.\nLieskementiñ ar stalioù c'hoariva er skolioù, lakaat ar brezhoneg e dilhad Sul war al leurenn, gant a bep seurt skrivagnerien, c'hoariva war ar prim, c'hoariva war ar straedoù, evit c'hoarzhin evit prederiañ, divyezhek, liesyezhek...\nGant ur geidenn oad a 32 vloaz, tud stummet e Ar Vro Bagan, strolladoù a vicher evel Teatr Piba pe La Obra, tud strolladoù a youl vat evel Tro Didro, C'hoari Las pe Fubudenn, e oa peadra da gaout spi er staj-mañ evit ma c'hellfe, en amzer da zont, gant 19 strollad c'hoariva (daou strollad a oa e bloavezhioù 1970...) dre youl ha nerzh an dud gwelout ur raktres brasoc'h o tiwan.\nHag ar skol veur ? Pegoulz e vo, evel e Berlin pe e Paris ul licence pro evit arzoù an abadennoù ? Pe c'hoazh ur Breizh Akademi evit ar c'hoarierien, aktourien, konterien ? Pe ur stummadur Acteurs Sud evel e bro Okitania ?


Pontekroaz - Wikipedia\nKêr ar Pont\n1 570 ann. (2018)\n48° 02′ 35″ Norzh\n4° 29′ 17″ Kornôg / 48.043, -4.488\nPontekroaz (distagadur: [põnˈtekwras]) a zo ur gumun lec'hiet e Kerne-Izel, e kanton Douarnenez, e Bro ar C'hab e kornôg Breizh.\nHeñvel a-walc'h eo lec'hiad Pontekroaz ouzh hini Kemper p'emañ an div gêr en un uhelgompezenn a-us d'ur stêr (a-us div stêr e Kemper) o redek eus ar C'hornôg hag e traoñ dezho e ra ar stêr bennañ un droenn a-serzh evit diskenn d'ar mor.\nE genoù stêr Waien, 6 km pelloc'h e kaver ur porzh hag a zo Gwaien e anv ivez hag ur porzh all, a-dal da Waien, Poulwazeg e anv (e kumun Ploeneg).\nA-gozh ez ae ar bigi-samm a-hed an aber betek Pontekroaz e-lec'h ma kave ur pont e fin dourioù dous ar stêr. Diborzhiañ a rae Pontekroaz produioù labour-douar (edoù, legumaj) hag enporzhiañ a rae gwin eus Bourdel ha holen Breizh.\nKanienn ar Stêr-Waien a ya a-hed un ugentad a gilometradoù war un ahel eus he mammennn e Pennwaien e Ploneiz betek ar gammdro war-zu ar Su, met div stêr all a gaver en ur foz tektonek er c'hornôg en ur vont betek Bae an Anaon etre Beg ar Vann en Norzh ha Beg ar Raz er Su.\nErwan Vallerie ː Pontecrois, 1306; Pontem Crucis, 1309; Ponte Croes, 1385; Pontecroix, Pontcroix, 1410; Pontecroix, 1419, 1533; Treffve Roscudon, Pontecroix, 1535; Rosgudon, 1536; Pontecroix, Pontcroix, 1578\nAr Bonterien pe "tud ar Pont" a vez graet eus an annezidi. Stumm hir hag anv ofisiel brezhonek: Pontekroaz; anv war ar pemdez: ar Pont.\nNotenn: "kudennet" eo bet al leon e 1406.\nEvel testeni eus ar sevenadur galian-roman ez eus bet kavet ur villa bras a-walc'h e Kervenenneg gant ur c'hibelldi prevez (eno ez eus bet kavet marelladurioù). Un hent roman a ya d'ober harz Pontekroaz en Norzh war an uhelgompezenn hag ez ae an hent-se eus Kemper betek Beg ar Raz.\nEr Grennamzer ne oa ket ur barrez eus Pontekroaz hag e oa ar gêriadenn un drev stag ouzh parrez Beuzeg-ar-C'hab.\nN'eus roud ebet eus an difennoù a oa bet savet e deroù ar Grennamzer, met graet e veze Tour ar C'hastell eus un nebeud straedoù e kreiz-kêr. Ul lec'h strategel eo bet Pontekroaz en amzerioù kozh p'edo etre ar Vro-Vigoudenn hag ar C'hab a-raok ma oa bet savet ur pont e 1933 e Gwaien.\nSez ur senesaliezh ha lec'h foarioù bras, kozh ha brudet-tre eo bet Pontekroaz ken e oa staliet sez ar galloud ha meur a embregerezh-kenwerzh.\nEr XVvet kantved ez eo ar familh Rozmadeg eus Terrug a ya da c'hounit an dreistrenk hag a vo anvet d'ar c'hargoù uhelañ: un eskob hag un den a fiziañs e-kichen ar Roue-Dug e penn ar XVIvet kantved.\nEr XVIIvet kantved e voe staliet e Pontekroaz sez isdileuridigezh ar Roue, met er mare-se e teu kêrig Gwaien, e genoù ar richer, da vezañ ur porzh kevezer evit ar c'henwerzh.\nGant al lezenn eus ar 26 a viz C'hwevrer 1790 e voe lakaet Pontekroaz da benn ur bann;\nDekred ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant Billon, person, Quillivic, kure, ha Duverger, aluzener an ursulinezed; nac'het e voe gant Plohinec, kure.\nE 1823 e voe krouet ar c'hloerdi bihan e skeud an iliz hag adsavet e oa bet goude 20 vloaz gant adeiladour an eskob, Joseph Bigot. Hemañ en doa miret en e soñj pegen brav e oa an tour mistr pa voe karget da sevel tourioù nevez iliz-veur Gemper war-dro 1850.\nE dibenn an XIXvet kantved e oa bet savet ur c'hae nevez pa greske ar gounezerezh gant muioc'h-muiañ a broduioù da ezporzhiañ.\nEvel meur a annezer eus kêrioù Breizh e savas ar Bonterien a-du gant an Dispac'h gall hag e-pad an IIIe Republik e voe trec'h ar Strollad Radikal-Sokialour er maerdi.\nE savadurioù ar c'hloerdi e oa bet staliet ur skolaj-lise prevez dindan baeroniezh sant Visant serret hiziv (ar skolaj a zo bet dilec'hiet da skol gatolik Itron Varia Roskudon). Ennañ e oa bet lojet lod eus an archerien vobil kaset da Blougoñ e 1980.\nUl lec'h evit stalioù ar c'henwerzh dre vras eo kêr ar Pont hag e teu d'en em staliañ enno muioc'h-muiañ a dud a justis (notered, urcherien), a varc'hadourien, a artizaned. Kavet e veze ivez letioù pa greskas an touristerezh hag e dibenn ar c'hantved e oa bet savet gant ar C'huzul-departamant ul linenn hent-houarn gant roudenn strizh hag a yae eus Douarnenez da Waien hag ivez ul linenn hent-houarn hag a yae eus Pontekroaz da Bont-'n-Abad (graet a veze an treñ youtar eus al linenn-se dizimplijet e 1946).\nEn XXvet kantved eo disgresket saviad armerzhel kêr hag he foblañs da-heul (goude 1950). Kollet he deus he roll kenwerzhel uhel pa veze aesoc'h-aesañ mont-ha-dont gant ar c'hirri-tan ha pa oa bet savet e 1933 ar pont etre Ploeneg ha Gwaien.\nen Emgann Rossignol : Noël Bonizec, ganet e 1885 er Pont;\nEil brezel-bed: d'ar 21 a viz Ebrel 1944 e teu an Alamaned da glask war-lerc'h "spontourion", d.l.e. tud ar Rezistañs.\nStourm a-enep ur greizenn nukleel e Plougoñ: d'ar 15 a viz Meurzh 1980 e voe emgannoù e kêr etre an archerion vobil distroet eus Plougoñ hag ar vanifesterien.\nIliz Itron Varia Roskudon, XIIvet-XVvet kantved, roman ha gotek;\nChapel Sant-Visant, gotek nevez, XXvet kantved;\nTi ar Markiz, XVvet kantved ha meur a di kozh e kreiz-kêr;\nFeunteun Itron Varia Roskudon.\nUr skol Diwan zo bet digoret e 2015 hag en distro-skol 2017 e oa 25 skoliad enskrivet eno (14,5% eus skolidi ar gumun evit a sell ouzh ar c'hentañ derez).\nE distro-skol 2020 e oa 47 skoliad enskrivet er skol Diwan (25,4% eus skolidi ar gumun evit a sell ouzh ar c'hentañ derez).\nVotet e oa bet live 2 ar garta Ya d'ar brezhoneg gant Kuzul-kêr Pontekroaz d'an 31 a viz Genver 2016.\nPontekroaz a oa penn kanton betek 2015.\n1924 : Roje Gargadenneg, skrivagner brezhonek ha gallek\n1951 : Jean-Yves Lagadeg, geriadurour ha yezhoniour brezhonek.\n2005 : Roje Gargadenneg, skrivagner brezhonek ha gallek\nsenesal Pontekroaz e 1721, maer Kemper ha kannad ouzh ar Breujoù e 1738.\nKernev-Veur Lanngostentin 1990\n(br) Pontekroaz war lec'hienn Geobreizh\nRoje Gargadenneg, "Gerioù ha troioù-lavar dastumet e Pontekroaz", Hor Yezh (div levrenn), 1986 (niv. 167/168, niv.169).\n↑ Nouvel atlas linguistique de la Basse-Bretagne, 2001, kartenn 006\n↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajennoù 48 ha 49.\n↑ Deizlevr an Oberleutnant Werner Simon\nAdtapet diwar « https://br.wikipedia.org/w/index.php?title=Pontekroaz&oldid=1895596 »\nDernière modification le 18 C'hwe 2021, à 16:29\nKemmoù diwezhañ degaset d'ar bajenn-mañ d'an 18 C'hwe 2021, da 16:29.


Nedim Gürsel - Wikipedia\nNedim Gürsel (ganet d'ar 5 a viz Ebrel 1951 e Gaziantep) zo ur skrivagner turk. E dibenn ar bloavezhioù en doa embannet e skridoù kentañ, romantoù hag arnodskridoù, e kelaouennoù turkek. Goude studioù eil derez e lise gallek Galatasaray en Istanbul ez eas d'ober e studi d'ar Sorbonne, e Pariz. E 1979 e savas un dezenn doktorelezh diwar-benn Louis Aragon ha Nâzım Hikmet. Distreiñ a reas da Durkia, met abalamour d'an taol-stad a c'hoarvezas er vro e Gwengolo 1980 ez eas da Vro-C'hall en-dro. Abaoe emañ o vevañ e Pariz, ma kelenn al lennegezh turkek, ha distreiñ gwech ha gwech all da Istanbul.\nE 1976 e voe embannet gantañ Uzun Sürmüs Bir Yaz ("Un hañvezh hir e bad"), un teskad danevelloù. Gant al levr-se e tapas e 1977 ur priz lennegel a bouez eus Turkia, Priz Akademiezh an Turkeg (Türk Dil Kurumu Hikâye Ödülü). Goude taol-stad 1980 avat e voe tamallet dezhañ gant ar justis bezañ gwallvrudet an arme el levr-se. E 1983 ne voe ket aotreet e levr İlk Kadın ("Ar vaouez kentañ"). Daoust ma ne voe ket kondaonet Gürsel, e voe dibosupl kavout e levrioù e Turkia e-pad meur a vloaz.\nE 2008 e voe embannet ul levr all gantañ, Allah'ın Kızları ("Merc'hed Allah"). Diouzhtu e voe tamallet dezhañ droukkomz diwar-benn an islam.\nNedim Gürsel zo unan eus diazezerien Parlamant Etrebroadel ar Skrivagnerien.\nKadinlar Kitabi (Levr ar merc'hed), 1975\nUzun Sürmüs Bir Yaz (Un hañvezh hir), 1976\nIlk Kadin (Ar vaouez kentañ), 1986 and 2004\nSevgilim Istanbul (Istanbul karet), 1986\nSon Tramvay (An tramgarr diwezhañ), 1991\nSaint Nazaire Günlügü (Kazetenn Sait-Nazer), 1995\nBogazkesen, Fatih’in Romani (Romant an alouber), 1996\nBalkanlara Dönüs (Distro d'ar Balkanioù), 1995\nNâzim Hikmet ve Geleneksel Türk Yazisi (Nazim Hikmet hag al lennegezh turkek pobl), 2000\nYaşar Kemal (Yaşar Kemal), 2000 ha 2005\nAragon: Başkaldırıdan Gerçeğe (Aragon, emsavet a-dal d'ar wirionez), 2000\nSağ Salim Kavuşsak, Çocukluk Yillari (Yac'h ha dibistig — bloavezhioù bugaleaj), 2004\nAllah'in Kizlari (Merc'hed Allah), 2008.\n↑ Modernité et tradition dans les poésies contemporaines française et turque, Paris, Université Sorbonne-Nouvelle, 1979, 481 p.\n↑ Lettre Ulysses Award\nAdtapet diwar « https://br.wikipedia.org/w/index.php?title=Nedim_Gürsel&oldid=1887502 »\nDernière modification le 5 Du 2020, à 17:55\nKemmoù diwezhañ degaset d'ar bajenn-mañ d'an 5 Du 2020, da 17:55.


Pajenn:Marigo - Buez ar Saent.djvu/154 - Wikimammenn\nPajenn:Marigo - Buez ar Saent.djvu/154\nbugale ; an alusen ha benedictionou ar beaurien o deus c’hoas muy a vertuz evit quemense.\nAr re didruez e quenver ar beaurien o deus abred pe diveat an displigeadur da velet o madou o timinui. Reüs a reont da Zoue an interest legitim eus ar madou o deus recevet digantâ, ne d’ê quet souezus e teufe erfin da lemel diganto ar principal, hac ar font.\nAn trede-var-nuguent devez a viz Fevrer.\nBUEZ AR PLAC’H EURUS MAC’HARIT\nMac’harit, leshanvet a Gortoon, abalamour ma reas eno he finigen, a oa guinidic a Doscaan. O veza collet he mam d’an oad a eiz vloaz, e chomas heb instruction. O caout re a liberte, e teuas erfin da goueza en oll disurzou a bere eo capabl ur plac’h yaouanc pehini ne d’ê quet dalc’het na dre zougeanç Doue, na dre hini he c’herent.\nNao bloaz a oa ma cundue ur vuez a voal exempl gant un Digentil eus ar c’harter, pa zigouezas gant an den maleürus-ze, goude beza bet oc’h e guelet un nosvez, beza lazet en hent, heb gouzout dare da zen. Daou zevez goude-se, Mac’harit en ur bourmen a remercas en ur fos corf an Digentil hanter-vrein, pehini a daule ur flær insuportabl. Ar guel eus un dra quen horrubl e scoas, ha Doue en em servichas anezàn evit e c’honvertissa. Quement a c’hlac’har hac a horrol a guemeras ous he c’hrimou, na glascas muy nemet ar voyen d’o effaci dre ur guir binigen. Mont a eureu en ur vouela d’en em strinca da dreit he zad, goulen a reas digantâ pardoun eus an dispris e devoa gret eus e autorite, oc’h e suplia d’e derc’hel en e zy, evit e zenna eus ar pec’het, ha rei dezi dre eno ar voyen da rapari dirag e zaoulagat ar fautou\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/154&oldid=134252 »


Journal de Renaud Camus, lundi 30 mars 2020\ncréée le mardi 31 mars 2020, 2 h 07\nmodifiée le mardi 31 mars 2020, 2 h 13Plieux, lundi 30 mars 2020, minuit. Eh bien, c’est du sport, le coronavirus… Ce matin à l’aube j’avais encore 38° 6, mais ~~ ~~~~ ~~~~~~~ ~~~ ~~~~~~~~~~~~ ~~~~~~ ~~~~~~~ ~~ ~~~° ~~ — ~~~~~~~~ ~~~~~~~~~~~~~~, ~~’~~~ vraiment cru le ~~~~~~~~~~ ~~~~~ : ~~’~~~~~~ ~~~ ~~~~~~~~~ ~~~~~ ~~~~~~~ ~~~~~~~~~~ ~~~~~~ ~~~~ ~~~ ~~~~~~~~ ~~~~~ ~~~ ~~~~~~ ~~~~ 38.\nLas, ~~~ ~~~~~~~ ~~’~~~~~~~~~ ~~’~~ ~~~~ ~~~~~. ~~~ ~~~~~~~~ ~~ ~~~~~~~ sur un versant ~~~’~~~ ~~~~~~~~ ~~~~~ ~~~~~~~~ ~~~~ ~~~~ ~~~~~~~, ~~~ ~~~~~ ~~~~~~~~~~ ~~~~~~~ : ~~~~~~~ ~~’~~~~ ~~~~~~~ ~~~ ~~~~~~~ ~~~~~~~~~~~, ~~~~ ~~~~~~~~~ ~~~~~~~~. ~~~~~ ~~~~~~ ~~~~~~~ ~~~ ~~~~~~~~ ~~~~~~~~~~~, ~~~~ a eu la ~~~~~~~~~~~~ ~~~ ~~~~~~ ~~~~ ~~~~~~~~~ ~~~~~. ~~~~~ ~~ ~~~~~~~~ ~~~~ ~~~~~~~~ ~~~ ~~~~~. ~~’~~~~~~ ~~~~ ~~~’~~~~~~~ ~~~~~~~~~~~ ~~~ ~~~~~ ~~~~~~, ~~~~~~ ~~~~~ ~~~~ ~~~~~~~~~~ ~~~ ~~~~~~~~~~ : ~~~~~ contaminés, pas de ~~~~~~~~, ~~~~~~ ~~~~~~~ ~~~~ ~~~~~~~ ~~~~~~~~~~~, ~~~ ~~~~~ ~~~~~~ ~~’~~~~-~~~~~~ ~~~~ tort.\nDevant ~~’~~~~~~~~~~~~~~ ~~~ ~~~~~~ ~~~~~~~~~~ ~~’~~~~~~~~~~~ ~~~~~ ~~~~~ ~~~~~~~ ~~~~~~~~~ ~~ ~~~ ~~~~~ ~~~~~~, ~~~~~ ~~~ soir le tableau ~~~~~~~~~ ~~’~~~~ ~~~~~~~~~ ~~~~~~~~. ~~~~~ ~~~ ~~~~~~~ ~~ ~~~ ~~~~~~~~~~ ~~~~~~~~~~ ~~~ ~~~~~. ~~~ ~~ ~~~~~~ ~~~~~~~~ ~~~ ~~~~~~~~ ~~~ ~~~~~. ~~’~~~ ~~~~~~~ ~~~~~~~ ~~~ ~~~~~~ ~~~~-~~~~~, pensant qu’il décrirait ~~~~~~ ~~~~ ~~~~ ~~~~ ~~~~~~~~~~ — ~~’~~~ ~~~ ~~~~~. ~~~~~ ~~~ ~~~~~~~~~~~~ ~~~~~~~~~~~, ~~~ ~~~~ ~~ ~~~~~~~~~ ~~~~~~~~~. ~~~ ~~~~~~~~~~~ ~~~ ~~~~ ~~~~~~~~~, ~~~~ ~~’~~~~~~~~~~, ~~~’~~~ ~~~~~~~~ avait ordonné une ~~~~~~ ~~~ ~~~~~ ~~~~~ ~~~’~~~ ~~’~~~~~~ ~~~~ ~~~~~~~~~ ~~~ ~~~ ~~~~~~ ~~~~~~ ~~~~ ~~~~ ~~~~~~~~~~~~ ~~~~ ~~~~~~~~ ~~~~~~~ ~~~~~~~~~ ~~~ ~~~~~~~~~~~~ ~~~~ ~~~ ~~’~~~~~~~~~~~ ~~~~~~~~~~~ ~~~~~ ~~~~~~ des visites chez ~~~~~ ~~~~~~~~~~~. ~~~ ~~’~~~~ ~~~~~ ~~~~ ~~~~~~~ ~~~ ~~~~~~~~~, ~~~~~ ~~~ ~~’~~~ ~~~~ ~~~’~~~~ ~~~~~~ ~~~~~~~ ~~~~~~~, ~~~~ ~~~ ~~~~~ ~~~~~~~~~~. ~~’~~~~~~~~~~ ~~~~ ~~~’~~~ ~~~~~~ ~~~ ~~~~~~~~~ ans perd du ~~~~~ ~~~~~ ~~~~ ~~~~~~~~ ~~~~~~~~~~, ~~~ ~~~~ ~~~ ~~~~~~~~, ~~~ ~~~~~~~-~~-~~~, ~~~ ~~~~~~~~~~ ~~~~~ ~~~~~~~~~~ ~~~~~ ~~~~ ~~~~~~~~~~~~~ ~~~~~ ~~~~~~~. ~~’~~~~~~ ~~~~~ ~~~~~~~ ~~~~~ ~~~~ ~~~~~~~~ angoisse.\nLe médecin du SAMU ~~ ~~~~ ~~~’~~~ ~~~~~~~~ ~~~~~~~~~ ~~~~~~~ ~~~~~~ ~~~~ ~~~~~~~~~~~ ~~~ ~~~~~~~~ ~~’~~~~~ ~~~’~~~~~ ~~~~~~~~ ~~~~~ ~~~~~~ ~~~~~-~~~~~ ~~~ ~~~~~~ ~~~ ~~~~~. Demain matin ~~~~~~~ ~~~~~ ~~~~~~ ~~~ Chine. Ici s’opposent ~~~~~ ~~~~~~ ~~~ ~~~~~~~~~~~~~ ~~~~~ ~~’~~~ ~~~~~~~~ ~~~~~~~~~ ~~’~~~~~~~~~~~, ~~~ ~~~~~~~~~~~~ ~~~ ~~~~~~~ ~~~ ~~~ ~~~~~ ~~~ ~~~~ ~~~~~ : ~~~~ ~~~~~~~~~ ~~~~~~~~~, ~~~~ ~~~~~~~~ ~~~~~~~~, ~~~~ ~~~~~ un raffut du ~~~~~~~ ~~~, ~~~~~ ~~ ~~’~~~~~~~~, ~~~~~~~~~~~ ~~~~~ ~~~ ~~~~~~, ~~~~~~~~ ~~~ ~~~~~~~~ ~~~~~ ~~~~ ~~~~~~~~~ ~~’~~~~~~~~~, ~~~~~~~~ ~~~~ ~~~~~~~, ~~~~~~~~~~~~~ ~~~~ ~~~~~ ~~~~~~~ ~~~~~~~~~~ ~~~~~~~~~~ ~~~ ~~~~~~~ en les sommant ~~’~~~~~~~~~~~ (~~’~~~~~~ ~~’~~~~~~~~~ ~~~~ ~~~~~~~~~~~~~ ~~~~~~ ~~~~~~~~, ~~ ~~’~~~~~~~~ ~~~ ~~~~~~~~~) ; ~~~ ~~~~ ~~~~~~~~ ~~~ ~~~ ~~~~~~, ~~~~ ~~~~~~~~~~~~, ~~~~ ~~~~~~~~~~~~ ~~~ ~~~~~~~~~~, ~~~~ ~~~-~~~~~~~~, ~~~~ ~~’~~~~~~ ~~~~~~~~~ personne, même face ~~~~ ~~~~~~~~~ ~~~~ urgences.\nJe ~~~~~~ ~~~~~ ~~~ ~~~~~ ~~~ ~~~~~~~ ~~~ ~~~~~~~, ~~~, ~~~~~~ ~~~~ ~~~~~~~~~~ ~~~~ ~~~ ~~~~~~~~ ~~~~~~~~ ~~ ~~~~~~~~~, ~~~~~~~~~~, ~~~~~ ~~~ ~~’~~~~~~~~~ ~~~~ je n’ai pas ~~~ ~~~~~~~, ~~’~~~ ~~~~~~~ ~~~ ~~~~~~~~ ~~~~~~~~~~~, ~~ ~~~~ ~~~~~~ ~~~ ~~~~~~. ~~~ ~~~~~~~~ ~~’~~~~~~~~~~ ~~~~ ~~~~ ~~~~~~~~~~, ~~~ ~~~’~~~~~ ~~~ ~~~~~~~~~~~~~ ~~ ~~~ ~~~~~~~~~ ~~~~~~ ; ~~~~~ pas du tout, ~~~ ~~~~~ ~~~~~~ ~~~~~~~~~~~~ ~~~~ ~~~~~, ~~~~ ~~~~ ~~~~~ ~~~ ~~~~~~ ~~~ ~~~~~~~~~~~. ~~~~~ ~~~~~ ~~~~~~ ~~~~ ~~~’~~~ ~~~~~ ~~~~~~~~~~~~~ ~~~~~~~ ~~~ ~~~~~~ ~~~~~~~~, ~~~ ~~~~~ ~~~~~ me rappeler après ~~~~~~ ~~~~~~ ~~~ ~~~~~ ~~~ Samu.\nElle ~~~~~~ ~~~ ~~~ ~~~~~~. ~~~~~ ~~~~~~~~~~ ~~’~~~~~~~~~~. ~~~ ~~~~~~~~~ ~~~~ ~~ ~~~~~~~~ ~~~ ~~~~~~~ ~~~ ~~~~~ ~~’~~~~~~~~~ ~~~~ ~~~~~~~ ~~~ ~~~~~ prendra tous les ~~~~~. ~~’~~~~~~~~~ ~~~~ ~~’~~~~~~~~~~~ ~~~ ~~~~~~, ~~~ ~~~~ ~~~~~, ~~’~~ ~~~~ ~~~~~. ~~~ ~~~~~~~~~~~~ ~~~~ ~~~~~~~~~ ~~ ~~~ ~~~~~~~, ~~’~~~ ~~~ ~~~~~ ~~~° ~~ ~~~~~~ ~~~~ ~~~~~~ précédents, malgré quatre ~~~~~~~~~~ ~~~~ ~~~~~. ~~’~~~~~~ ~~~~~ ~~~ ~~~~~~ ~~~ ~~~~~~, ~~~~~~~~~~~ ~~~~~ ~~~ ~~~~ ~~~~~-~~~~~~ ~~~ ~~~~~ ~~~~ ~~~ ~~~~~ ~~~~~~ ~~ ~~~~~ ~~’~~~ ~~~~~~~~~~ ~~~~~~~~~~~ ~~~~~ ~~~ maximum de sa (~~~~~~~) ~~~~~~~~~~. ~~~ ~~~~~~ ~~’~~~ ~~~~~~~~~ ~~~~ ~~’~~~~~~ ~~~~~~~~~~~ ~~~~~~ ~~~ ~~~~~ — ~~~~ ~~~~~~~~~ ~~~~ ~~~~~~~ ~~~~ ~~~~~~~~~~~~ ~~’~~~~~~ ~~~~~ ~~~ ~~~~~~, ~~~~~~~~~~~~~… ~~~~-~~~ ~~~~ ~~~ revient ?\nvoir l’entrée du lundi 30 mars 2020 et ses 8 images dans Le Jour ni l’Heure


Osismied - Wikipedia\n(Adkaset eus Ossismii)\nKartenn ar pobloù galian a oa o vevañ e tiriad Breizh a vremañ:\nPezhioù moneiz osismi.\nAn Osismied (Osismii e latin) a oa unan eus pobloù galian Arvorig.\nAnv anezho a ra ar moraer gresian Pytheas gant an anv Ostimioi. Edont o vevañ e-kichen ur c'hab Kabaion hervezañ. N'ouzer ket hag-eñ e oa Beg ar Raz pe Penmarc'h ar c'hab-se. O anv a dalv pe ar re uhelañ pe ar re eus penn ar bed. Er c'hontrol d'ar braz eus an anvioù pobloù galian all eo aet o anv da get en deiz a hiziv el lec'hanvadurezh.\nBro an Osismied e oa an douaroù a zo Kernev, Leon, Treger ha Goueloù bremañ.\nE Karaez e oa kêr-benn an Osismied, ha Vorgium e oa hec'h anv latin, savet gant ar Romaned. Ur gêr all o doa, e Vorganium (e Gwineventer e-kichen Landerne), hag un oppidum er Gozh Yeoded e-kichen Lannuon.\nKavet e vez menegoù anezho e-barzh testennoù an skridaozerien-mañ : Kaezar, Plinius an Henañ, Strabon.\nKemer a rejont perzh en emsavadeg ar Weneted e 56 kent JK hag Osismied a oa en arme deuet war sikour Verkingetoriks sezizet en Alesia.\nAdtapet diwar « https://br.wikipedia.org/w/index.php?title=Osismied&oldid=1590717 »\nKemmoù diwezhañ degaset d'ar bajenn-mañ d'an 6 Gwe 2014, da 17:08.


Pajenn:Herri - Skrituriou sakr - Exod, 1861.djvu/138 - Wikimammenn\nPajenn:Herri - Skrituriou sakr - Exod, 1861.djvu/138\nLEVR ANN EXOD.\n17. Etre-z-oun ha bugale Israël, eur zin da badout da vikenn ; rak ann Aotrou en deuz great ann env hag ann douar e c’houec’h devez, ha d’ar seizved en deuz ehanet.\n18. Hag ann Aotrou, o veza peurlavaret evel-se da Voïzez var menez Sinaï ar pez en doa da lavarout, a roaz d’ezhan diou daolen mean, ar gourc’hemennou skrivet var-n-ho gant biz Doue.\nPep furnez pep gouizieghez, pep skiant a zeu euz ann env digant Tad ann holl sklerijen. Ar re ho deuz bet donezonou enn doare-ze na dleont ket eta en em gavout braz evit se evel pa ho defe ho gounezet dre ho nerz ho-unan. Mui eghet den, e tlefent guelet a beleac’h e teu d’ezho ann talanchou-ze, hag ho lakaat da dallout evit gloar ann hini en deuz ho roet. Pa fell da Zoue ober eunn dra bennag a vraz gant eur re bennag, e ro d’ezho bepred ar ouizieghez hag ar skiant ret da gaout evit kas al labour-ze da benn. Abarz eta kemer eur vicher pe eur stad a vuez, pep den a dle teurel evez hag hen a zo gouestl da ober deveriou ar garg-se ; ha ma ne d-eo ket, e renk skei izelloc’h.\n℣ 14: Mirit va zabbat, rak eunn dra santel eo evid-hoc’h. — Al lezen da ehana dioc’h pep labour eunn devez var zeiz, a zo roet gant Doue d’ann dud abaoe kommansamant ar bed. Falvezet eo bet d’ezhan e vije ann ehan-ze eur zin hag eur marc’had etre ann dud hag hen ; eur zin da zigas sonj d’ezho e pe fesoun en doa krouet ar bed, eur marc’had dre behini en em garghe da rei d’ezho ebarz enn env eunn ehan eternel hag euruz, ma vijent fidel d’he lezen. Miromp eta ar zul pehini eo deiz ar Zabbat evid-omp, ha diouallomp da ober\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/138&oldid=115060 »\nKemmoù diwezhañ degaset d'ar bajenn-mañ d'an 13 Ebr 2018, da 14:27.


Maria Josepha Aostria (1751–1767) - Wikipedia\nMaria Josepha Aostria (1751–1767)\nUr pennad Maria Josepha Aostria zo ivez.\nMaria Jozefa Aostria (Maria Josepha von Österreich en alamaneg), bet ganet e 1751 e Vienna ha marvet eno e 1767 da 16 vloaz a oa un arc'hdugez aostrian.\nMaria Josepha Aostria, poltredet gant Anton Raphael Mengs e 1767.\nMerc'h e oa d'an impalaerez Maria Theresia ha d'an impalaer Franz Iañ Stephan; o daouzekvet bugel e oa.\nKlask a rae he zud tostaat Tiegezhioù Aostria ha Bro-C'hall.\nPrometet e oa bet dorn he c'hoar Johanna Gabriele von Österreich da Ferdinando IV, roue Naplez ha Sikilia (1751-1825), met marvet e oa ar briñsez en 1762 gant ar vrec'h, evel he breur Karl er bloaz a-raok.\nEvel he breur hag he c'hoar e varvas gant ar vrec'h, e 1767, da 16 vloaz, goude bet, war c'houlenn he mamm, o pediñ war bez he c'hoar-gaer Maria Josepha von Bayern marvet ivez gant ar vrec'h, un nebeud mizioù a-raok (mae 1767).\nNeuze e voe prometet dorn he c'hoar Marie-Caroline da Ferdinando, ha dimeziñ a rejont, bloaz goude. Da fall e troas ar briedelezh-se, ma voe skoet spered ar yaouankañ eus merc'hed an impalaerien, Marie-Antoinette, prometet he dorn da Loeiz, daofin Bro-C'hall.\nAdtapet diwar « https://br.wikipedia.org/w/index.php?title=Maria_Josepha_Aostria_(1751–1767)&oldid=1992702 »\nKemm diwezhañ d'an 12 Mae 2022 da 19:01\nKemmoù diwezhañ degaset d'ar bajenn-mañ d'an 12 Mae 2022, da 19:01.


2020 e Breizh - Wikipedia\n2020 e Breizh\n../.. 2015 2016 2017 2018 2019\n2000 - 2010 - Bloavezhioù 2020 - 2030\nKronologiezh dre viz\n2019 e Breizh - 2020 e Breizh - 2021 e Breizh\n1añ a viz Genver : hervez sifroù an INSEE ez eus 4 833 624 a dud o chom e Breizh d'ar 1añ a viz Genver 2020 : 3 407 564 a dud e pevar departamant Rannvro Breizh ha 1 426 060 a dud el Liger-Atlantel.\n13 a viz C'hwevrer : degemeret eo bet kinnig-lezenn Paul Molac evit ar "yezhoù rannvroel" er Vodadenn Vroadel e Pariz, met kemmet eo bet kalzik gant ar gannaded, da-heul goulenn ar gouarnamant. N'eus enni nemet melladoù a denn d'ar panelloù divyezhek, d'an anvioù-tud enno arouezennoù dianav d'ar galleg, ha da blas ar yezhoù "rannvroel" e lezenn Toubon evit ar galleg, eus 1994. Nebeut a gannaded a oa er Vodadenn Vroadel evit ar vot-se : seizh kannad eus Breizh hepken diwar 37.\n2 a viz Meurzh : serret eo ar skolioù e korn-bro an Alre, dre ma'z eus bet kavet tud klañv gant ar ch-COVID-19 er c'hornad. Krog eo ar bedreuziad COVID-19 d'en em astenn e Breizh.\n15 a viz Ebrel : e Pabu ganedigezh ur bugel anvet Awen Fañch. Nac'het an dildenn en e anv gant servijoù an ti-kêr.\n18 a viz Gouere : tan-gwall en iliz-veur Naoned ; distrujet eo an ograoù eus ar XVIIvet kantved, gwerelloù eus ar XVvet kantved ha meur a dra all, evel un daolenn eus 1836 gant al livour Hippolyte Flandrin.\nGwengolo : digoret ez eus ur skol nevez gant Diwan e Kemper, ha serret unan all e Kistreberzh. Un eil lise Diwan zo digoret e Gwened. E 19 skol, publik pe brevez, e tigorer klasoù divyezhek nevez, e Breizh a-bezh.\n11 a viz Kerzu : degemeret eo bet kinnig-lezenn Paul Molac evit ar "yezhoù rannvroel" er Sened e Pariz ha gwellaet kalz an destenn a oa bet kemmet gant ar gannaded e miz C'hwevrer. Melladoù zo bet lakaet ouzhpenn evit kinnig ar "yezhoù rannvroel" d'an holl vugale, evel ma reer e Korsika, evit gallout deskiñ brezhoneg (pe yezhoù all) dre soubidigezh er skolioù publik, ha meur a dra all.\n17 a viz Kerzu : savet eo bet ar Gwenn ha Du er-vann dirak ti-kêr Naoned.\nJean Delumeau, istorour\nYann an Du, yezhoniour\nLouise Ebrel, kanerez\nErwan Evenou, kelenner\nFrançois-Mathurin Gourvès, eskob\nYves Hervochon, livour\nBernard Lancelot, breser\nJean-Yves Lagadeg, yezhoniour ha geriadurour\nDonatien Laurent, etnologour\nYvon Le Corre, livour ha moraer.\nAndré Lespagnol, kelenner skol-veur\nCharles Miossec, bet prezidant Kuzul-meur Penn-ar-Bed\nJacques Pellen, gitarour\nRonan Olier, livour\nYann-Cheun Veillard, istorour ha mirdiour\n↑ Affaire Fañch : un troisième bébé breton se voit refuser le ñ\nAdtapet diwar « https://br.wikipedia.org/w/index.php?title=2020_e_Breizh&oldid=1897684 »\nKemmoù diwezhañ degaset d'ar bajenn-mañ d'an 11 Meu 2021, da 21:36.


Journal de Renaud Camus, samedi 19 janvier 2013\ncréée le dimanche 20 janvier 2013, 0 h 40\nmodifiée le mardi 22 janvier 2013, 12 h 00Samedi 19 janvier 2013, sept heures du soir. L’enterrement de M. Capéran a eu lieu à trois heures, à l’église. Il n’y a pas ~~~ ~~~ ~~~~~~ ~~ ~~~~~~~~~~~ ~~~~~~~, ~~~~~ ~~~~~~ ~~~~~ ~~~~~~~ ~~~~~ ~~~~~~ ~~~~~, ~~~~~~ au prêtre, plus ~~~ ~~~~~~ ~~~~~~~~~~~~~~~~, ~~~~~-~~~~~, ~~~ ~~~ ~~~~~, ~~~~ ~~~ ~~~~~~, ~~~~~ ~~~’~~~~~~ ~~~~~~, ~~~~~~~ ~~’~~~~ ~~~~~~~~~ ~~ ~~~~~ ~~~~~~~, ~~~~~~~, ~~~ ~~~~~~~ ~~’~~~ ~~~~~~ ~~~~~~~~ ~~~~~~~, ~~~~~~~, je crois, à ~~~~~ ~~~ ~~~~~~ ~~~~ ~~~ style.\nJ’ai ~~~~~~~ ~~~~ ~~~ ~~~~~, ~~~ ~~~ ~~~~~, ~~’~~~~~~ ~~~~~~ ~~~ ~~~~~ ~~~ ~~~’~~~ ~~~~~~ ~~~~~~ ~~~~~ ~~~~~~ ~~~ ~~~~~~~~~ ~~~~~~~ ~~~ son épouse. Mais ~~~ ~~~ ~~~~ ~~~~~~~ ~~~~ ~~~~~, ~~~~~~~~. ~~~ ~~~~~~ ~~~~~~~ ~~~~~~~~~~~~~ ~~~~ ~~ ~~~~ ~~~ ~~~~~~~~~~~~ ~~~~~~~~~~ ~~~’~~ ~~~~~~ ~~~~, ~~~ ~~~~~, ~~~~~, ~~~ ~~’~~~~~~ ~~~~~~~ ~~~~~ la Résistance. Je ~~~~~ ~~~’~~~ ~~~ ~~~~~~~~ ~~~~~~~~~ ~~ ~~. ~~~ ~~~~~~~, ~~~~~ ~~~~ ~~~~~~~~~~~, ~~~ ~~~~~~ ~~~~~~’~~ ~~~~~~ ~~~~~, ~~~~~~~~~~~ ~~~~~~~ ~~~ ~~’~~~~~~ ~~~~~, ~~’~~~~~~ ~~~~ ~~~~ ~~~~~~ ~~~ village en danger, ~~~ ~~’~~~ ~~~~~ ~~~~~~~~. ~~ ~~~ ~~~~ ~~~ ~~’~~~~~~ ~~~~~, ~~~~~ ~~~~~~, ~~~~~~ ~~~~ ~~~~~ ~~’~~~~~~ ~~~ ~~~~~~~~~~~ ~~~ ~~~~~~~~ ~~~~~ ~~~~ ~~’~~~~~ ~~~ ~~~~~~ ~~~~~~~ ~~~~~~~~ n’était pas encore ~~~~~~, ~~. ~~~~~~~~ ~~~~~~~~~~~ ~~~ ~~~ ~~~~ ~~~~ ~~~~~~~~~ ~~~~~~~~ ~~~ ~~~~~~~~~~, ~~ ~~~ ~~~~~~~, ~~~ ~~~ ~~~~~~~ ~~~’~~~ ~~’~~~~~~~ ~~~~~~~~~~~ ~~~~~~ ~~~ ~~~~~ ~~~ ~~~~~ ~~~ j’avais été tout ~~ ~~~~~ ~~~~~~~~~~~~~ ; ~~~~~, ~~~ ~~~~~~~~~~, ~~~ ~~~ ~~~~~~~~ ~~~~ ~~~~~~~ ~~~~ ~~~~~~ ~~~~ ~~~ ~~~~ ~~~~~~~~~~~~ ~~~~~~~ ~~ ~~~~ ~~~~~~~. ~~~~ journal ~~~ ~~~~~~ ~~~~~~~ ~~~~~~~ peut-être, comme il ~~~~~, ~~~~ ~~~~~~~~. ~~~ ~~~~~~~-~~~~~~ ~~~ ~~. ~~~ ~~~~~~~ ~~~ ~~~~~~~ ~~~~~ ~~ ~~’~~~~~~ ~~~’~~~~~ ~~~~~~~~~ ~~~ ~~~~~ ~~~~~, ~~~~~ ~~~~ ~~~~~~, ~~~~ ~~~~~~~ ~~~ ~~. ~~~~~~~~, pour s’assurer que ~~~~~ ~~~~~~~ ~~~~~. ~~~ ~~~~ ~~~~~~~~ ~~~~~ ~~~~ ~~~~~ ~~~~ ~~~~~~~~~~ ~~~~ ~~~ ~~~~~ ~~~~~~~ ~~~~~~, ~~~~~~~, ~~~~~~~-~~~, ~~~~~ ~~~ pénombre.\nLa ~~~~~ ~~~ ~~~~~~ ~~ ~~~ ~~~~~ sous une petite ~~~~~~ ~~~~~, ~~~ ~~~~~~~ ~~~~~ ~~~~~~~~, ~~~~~ ~~~~~~ ~~~~~ ~~’~~~~~~~ ~~~~~~~~~~~. ~~~~~ ~~’~~ ~~~~ ~~’~~~~~~~~~ ~~~ ~~~ ~~~~~ ~~~~ ~~~ ~~~~~~~ ~~~~~ ~~~ ~~~~~~~~ ~~~~~~~~~ ~~~~~~~~~~~~ ~~~~~~~~~~~ et que peut-être ~~~ ~~~ ~~~~~~~~~ ~~~~~~~~ ~~~~ ~~~~~~~~~~~, ~~~~~. ~~~~ ~~~~~~~~~~~~ ~~’~~~~~~~~~ ~~~ ~~~~~~~~~~~~~, ~~~ ~~~~~~, ~~~~~~ ~~~~~~~~~~ ~~~~ ~~~~~~~ ~~~~~~~~~~~~ ~~~~~~~~ ~~~~ ~~~~~~ ~~~ ~~~ ~~~~~. ~~~~~~~~~~ ~~~~~ cent des Français ~~~ ~~~~~ ~~ ~~~~~~~~ ~~~~~~~~~~, ~~~~~~~-~~~. ~~~ ~~~~ ~~~ ~~~~ ~~~ ~~~ ~~~~~, ~~ ~~~ ~~~~~ ~~~~~~~ ~~~~~~~~~. ~~~ ~~’~~~~ ~~~~ ~~~ ~~~~~ ~~~ ~~~~~. ~~~ ~~~~ je souhaiterais c’est ~~~~~ ~~~~~~~~ ~~~~~ ~~~ ~~~~~~~-~~~~~ ~~~ ~~~ ~~~~~~~, ~~~~, ~~~~~ ~~’~~~~~~~ ~~~~~ ~~~ ~~~~~~ ~~~~~~~ ~~~~ ~~~ ~~~~~~~ ~~~~ ~~~~~ ; ~~~ ~~~~ ~~~~~~~ ~~~ ~~~~~ ~~’~~ ~~~~~~~~~, aussi étroitement que ~~~~~~~~~. ~~~~~ ~~~ ~~~~~~ ~~~ ~~~~~~~~~ ~~~~~ ~~~~~~ ~~ ~~~~~~ ~~~~~~ ~~’~~~~~~~~~~. ~~~ ~~~~~~~~~~ ~~~’~~~~ ~~~~~~~ ~~~~~~, ~~~~ ~~~~~~~~ ~~~~~~~ ~~’~~~~~~ ~~ ~~~~~~~~~~ ~~~ ~~~~~~~. ~~~~~~ ~~~ ne tiens pas ~~ ~~~~~~~~~~~~, ~~~ ~~ ~~~~~~ ~~~~~~~~~~~~~ ~~~ ~~~~~~~~, ~~~ ~~~~~~~ ~~~~~ ~~~ ~~~~~~~~ ~~~~~~~~ ~~~~~~ ~~~ ~~~~~~ ~~~ ~~~~~~~~~~ ~~~ ~~~~~~~, ~~~~~ ~~~~ ~~~ ~~~~~ ~~~~~~~~~ ~~’~~~~~~~~~~~~~ à cette idée, ~~~ ~~~ ~~~~~~~~~ ~~~~ ~~~~~~~~~~~~~~~~~ ~~~~~, ~~~ ~~~~~~ ~~~~~~~~~~ ~~ ~~~~ ~~~~. ~~’~~~~ ~~~~~~~~~~, ~~~ ~~~~~ ~~~~~~~~~~. ~~~~ ~~~~~~~~ ~~~~~ ~~~~~~ ~~~ ~~~~~~~ ~~~~~~ ~~~~~~~~~~, ~~ ~~~ pointe septentrionale de ~~~~~, ~~~ ~~~~~ ~~~~ ~~~ ~~~~~~~~~~ ~~~~~ ~~~ ~~~~~~~~. ~~~~~ ~~~ ~~ ~~~ ~~ ~~~~~~~~~~ ~~~~~ ~~~ ~~~~~ ~~~~ ~~~~~ ~~~~~ ~~~~~~ ~~~~~~, ~~~~~ ~~~, ~~~~~ ~~~~~~~, sur une butte ~~~~ ~~~~~~~~ ~~~~~~~ ~~’~~~~ ~~~~ ~~~~~~, ~~ ~~~~~~ ~~~ ~~~~~~~ ~~~~~~~~~~~ ~~~ ~~~~ ~~’~~~~ : ~~ ~~~~~~~~~ ~~~~~~~~~~ ~~~~~~~~ ~~’~~~~ ~~~~~~~~ ~~~~~~~~ ~~’~~~~~~~~~ — ~~~ journal ~~~~~~~~ ~~~ retrouver.\nvoir l’entrée du samedi 19 janvier 2013 et son image dans Le Jour ni l’Heure


L'insaisissable Albert Kahn (2012)\nGant : Robin Hunzinger\nAlbert Kahn, mab un trafiker loened, deuet da vezañ bankour, pinvidik-mor, paotr al liorzhoù hag ar brederouriezh a zizoloas ne oa ket ar bed evel ma oa bet lavaret dezhañ: c'hoant en deus bet da brouiñ kement-se. 140 km filmoù, 70000 skeudenn ha studiadenn embannet ha skignet evit netra a zo un testeni eus e gredennoù dibar.\nDanvez(ioù) : Arz, Tudoniezh\nOù sont nos amoureuses? (2011)\nDanvez(ioù) : Merc'hed, Stourm\nSarajevo : notre résistance (2011)\nAr film-mañ a zo poltred un den na vo ket gwelet. Gwelet ha klevet e vo petra oa mont da Sarajevo, e kreiz an emgann, da gas levrioù, pladennoù ha filmoù. Ar pezh a oa hag ar pezh eo bet pa vezer chomet eno. Klevet e vo ar pezh a lavar ar dud, brudet pe get, o deus graet un dra ken arvarus hag a oa ret koulskoude. Gant Francis Bueb o deus savet tamm-ha-tamm Kreizenn (...)\nLec'hiañ : Balkans\nVers la forêt de nuages (2014)\nAn eur eo da vont. Dek vloaz eo bet Aya e-maez he bro ha hiziv e kemer ar c'harr-nij evit mont da Aod-an-Olifant, he bro c'hinidik. C'hoant he deus da vont war bez he zad, briata he familh afrikan ha diskouez dezho Tim, he mab seizh vloaz. Daoust da stokadoù kriz ar brezel e kas Aya Tim ganti evit ur veaj deskoni e kreiz Afrika a-vremañ gant ur meskaj lidoù sorserezh ha (...)\nDanvez(ioù) : Glad\nLec'hiañ : Afrique ouest\nGant : Véronique Pondaven\nAn embregerezh familh-mañ a zo staliet e porzh an Oriant abaoe tost da gant vloaz, graet e vez ruilhennoù, ruilhennoù divent. Ar vicherourien a gomz eus o labour en ul lec'h tomm ha touforek, paeet fall, eus an hiniennelouriezh, eus ar surentez.... Un daolenn, un tammig teñval met gwirheñvel eus bed ar vicherourien o vont da get, etre lorc'h ha lez (...)\nLe rapporteur d'images (2010)\nDa geñver un droiad filmañ e Komorez Vras, un emgav gant ur sevener eus ar vro, Damed Soilihi a laka Nicolas Jouvin da brederiañ war e vicher hag e emzalc'h pa vez o filmañ degouezhioù 'zo eno. Divizout a ra distreiñ war an enez evit ober ur poltred subjektivel eus Damed ha klask kompren dibaboù hag engouestladur ar sevener dibar-se. Daoust hag-eñ eo Damed ur sevener, (...)\nDanvez(ioù) : Arz, Memor\nLec'hiañ : Comores\nGant : Guillaume Bordier\nUn dek bennak a dud a vez o labourat en ur fornerez en Afghanistan. Daouzek eurvezh bemdez e reont, pep hini war e stern, an hevelep jestroù anez teurel pled ken. E-kreiz todion an ardivinkoù emañ ar c’hamera o vont da vroudañ o c’huriusted hag o eztaoladennoù diwar-benn ar bed diavaez.\nLec'hiañ : Afghanistan\nGant : Jérémie Gravayat\nDanvez(ioù) : Glad, Memor, Treuzvroañ\nDanvez(ioù) : Stourm, Treuzvroañ\nPobl(où) : Kurded\nL'or rouge (2014)\nGant : Philippe Baron\nGant : Françoise Bouard\nYou can destroy the body (2014)\nGant : Anand Patwardhan\nLec'hiañ : Inde


Karl Schmidt-Rottluff (1añ a viz Kerzu 1884 e Rottluff – 10 a viz Eost 1976 e Berlin) a oa ul livour hag un engraver alaman a gemeras perzh e Die Brücke hag en eztaolouriezh.\nKarl Schmidt a voe ganet e Rottluff, un distrig eus Chemnitz eo hiziv an deiz. E 1905 e tibabas an anv Schmidt-Rottluff. An arkitektouriezh a studias e Dresden, ha d'ar 7 a viz Even 1905 e voe una eus ar pevar studier (Ernst Ludwig Kirchner, Fritz Bleyl hag Erich Heckel) a grouas Die Brücke e Dresden. Diskouezadeg kentañ Die Brücke a voe aozet e miz Du 1905 e Leipzig. Divodet e voe ar strollad e 1913.\nE 1937 e voe lamet 608 eus e livadurioù diouzh mirdioù Alamagn gant an Nazied, hag ul lodenn anezho a voe kinniget ganto da-geñver diskouezadegoù an arz disteraet ("Entartete Kunst"). E 1947 e teuas da vezañ kelenner e Skol-veur an arzoù e Berlin-Charlottenburg.\nPlakenn da enoriñ Karl Schmidt-Rottluff ouzh an ti m'edo o chom etre 1947 ha 1976, 136 Schützallee e Berlin\n300 koadengravadur, 105 maendresadenn, 70 engravadur ha 78 moullskeudenn a savas.\nBuhez hag oberennoù Karl Schmidt-Rottluff, diskouezva Ludorff, Düsseldorf\nAdtapet diwar « https://br.wikipedia.org/w/index.php?title=Karl_Schmidt-Rottluff&oldid=1577681 »\nKemmoù diwezhañ degaset d'ar bajenn-mañ d'an 11 Mez 2014, da 15:41.


Pleustradeg gant 6vedidi ha 5vedidi hiziv. D'ar sul 12 a viz Here da 4.00 g.m. en iliz Sant-Vazhev e Kemper e vo ur ganadeg gant Mouezh Paotred Breizh hag ul lodenn eus hor skolajidi. Danvez un abadenn blijus a yelo ar gounid anezhi...\nOber anaoudegezh hag en em harpañ. Sikour ar re nevez-degouezhet d'ober o c'hammedoù kentañ e buhez ar skolaj ha kement-se holl e brezhoneg, evel just ! Er bloaz-mañ c'hoazh ez eus bet roet tro d'ar c'hwec'hvedidi er c'hoantae da vezañ...\nSouezhadennoù c'hwec'hvedadezed c'hoazh !\nAr souezhusañ evidon eo bet kemer ar bus, peogwir evit mont d'ar skolaj e kemeran ar bus, hag a-wechoù e tisoñjan pegoulz mont kuit. Met paseet eo mat-tre ar bus diouzh ar mintin ha diouzh an abardaez ! Ha bremañ 'm eus c'hoant kemer...\nSantadoù distro-skol 6ved\nAr souezhusañ evidon eo bet kaout kalz a gelennerien ha peogwir e oa brasoc'h ar skolaj eget ar skol. E-barzh ar self n'eo ket e-giz e-barzh ar c'hantin, peogwir e vez choazet ar pezh a vez debret. Hag ivez n'eo ket e-giz e-barzh ar...\nDistro-skol ar c'hwec'hvedidi\nEr stal-kanañ Hiziv, meurzh 2 a viz Gwengolo, e oa an distro-skol evit ar 6vedidi. Un deroù hollflour ha kompez. Degemer ar familhoù, prezegenn ar rener diwar-benn ar brezhoneg yezh a vuhez er sal-liesimplij, prantadoù gant ar penngelennerezed,...\nAr simidi a-zevri ganti ! Disadorn e oa deuet kalzik kerent da reiñ dorn gant an dilojadeg eus Kuzon da Blogastell Sant-Jermen. Diframmañ ar gweleoù, sammañ ar matalasennoù, kargañ pep tra er c'hirri-samm ha yao en hent war-zu Plogastell...